ناساندن و لێکدانەوەی تابلۆی پاپ ئینوسنتی دەهەم /فه‌رزاد حه‌سه‌نزاده - ئاماژه\nخانه / بابه تی کوردی / ناساندن و لێکدانەوەی تابلۆی پاپ ئینوسنتی دەهەم /فه‌رزاد حه‌سه‌نزاده\nفرزاد ژوئن 22, 2016\tبابه تی کوردی, معرفی و تحلیل آثار هنری ارسال دیدگاه 607 بازدید\nئەم تابلۆ سامناکە بەرهەمی‌شێوەکاری ئیرلەندی- ئینگلیسی، “فڕانسیس بیکن“ە و لە ساڵی ۱۹۵۳ دا خوڵقاوە. ئەم تابلۆیە لە بەرهەمێکی شێوەکارێکی ئیسپانیاییی سەدەی ۱۷، دیێگۆ والاسکۆێز، سەرۆی گرتوە. تابلۆکه‌ی والاسکۆێز پۆرترەی پاپی دەهەمە کە بەسەر سەندەڵیە ڕازاوەکەیەوە دانیشتوە و کا‌غزێکی بەدەستەوەیە. بەڵام کارەکەی بیکن زۆر جیاوازە.\nئۆقرەیی و لەسەرخۆئیەک کە لە تابلۆکەی والاسکۆێزدا هەیە لە کاری بیکن دا کراوە بە ئاڵۆزیی و گوشاری ڕۆحی. هێمنایەتی و دەسەڵاتخوازیی پاپی والاسکۆێز کە بە هۆی ڕەنگێکی سووری بەهێزەوە دووهێندە کراوەتەوە، لە پاپی بیکن دا بەدی ناکرێت. بەڵکوو چەشنێک داماوی، بێ دەسەڵاتی، نفرەت و بێزاری کە بە هۆی ئاقارێکی تاریک و سامناکەوە دووهێندە کراوەتەوە لەودا دەبینرێت. ئەو ماندوو و بێ هێزە و لە قەفەسێکدا گیری کردوە و تەنیا کارێک کە دەتوانێت بیکا قیڕاندنە. قیڕە و ئازارێک کە دەڵەی هیچکات دوایی نایەت. ئەمە بەتەواوی دژ بە ئۆقرەیی و نەمریی پاپی والاسکۆێزە.\nدەستەکانی پاپی والاسکۆێز بەهێمنی بەسەر دەسکەی سەندەڵیەکەوە دانراوە و دەربڕی هێونی و ئاسوودەئیە و ڕوانینەکەی هێمای خۆبەزلزانین و دەسەڵاتی پیوە دیارە و دەڵەی هه‌تاهەتایە لەپێگەی خۆیدا دەمێنێتەوە. بەڵام دەستەکانی پاپ لە تابلۆکەی بیکن دا وەکوو پەنجەی جانەوەرێک کێشراون. جانەوەرێک کە لە قەفەسێکدا گیری کردوە و بە هۆی گوشارەوە‌هاوار ده‌کا و چنگی لە دەسکەی سەندەڵیەکە توندکردوە.\nلە بەرهەمەکەی والاسکۆێزدا پاپ بەباشی لە نێو کادرەکەدا دانیشتوە و ئاسوودەئیەکی هەمیشەیی هەیە. لە حاڵێکدا کە پاپ لە تابلۆی بیکن دا بەباشی سەقامی‌نەگرتوە و به ئاسمانه‌وه‌یه، ئه‌و گیرۆدەی حەسار و زیندانێکی قورسە.\nبیکن پاپی بەسەر سەندەڵیی ئەشکەنجەی کلیساوە داناوە و تۆڵەی سەدان ساڵ چەوسانەوە، ئەنگیزیسیۆن، بێڕەحمی‌و دڵڕەقیی لێدەکاتەوە. پاپ هێمای مێژوویەکی پڕ لە کارەساتە. لەواقعدا بیکن نەک هەر پاپ بەڵکوو ئایینی بەسەر ئەم سەندەڵیەوە داناوە تا وەڵامی‌ئەم مێژوە پڕنەهامەتیە بداتەوە. بیکن پاپی بەسەر تەختی نەشتەرگەریەوە ڕاکێشاوە و خەریکی هەڵکۆڵینی برینەکانی مێژووی کلیسایە. ئەو بڕیاری خۆی داوە و بوەتە بکوژی کلیسا. ئێستە با پاپ بەتەواوی هێزیەوە‌هاوار بکات.\nهونەری فڕانسیس بیکن پڕە لە‌هاوار. ئەو فیگوری تابلۆکانی تا شەرای مەرگ ئەشکەنجە ئەدات. کاراکتەری تابلۆکانی دێفۆرمەن و وەکوو پارەیەک گۆشتی خاو دێنە بەرچاو. لە ڕاستیدا بیکن شێوەکارێکە کە فڵچەکەی لە خوێن هەڵدەکێشێت و دیمەنی ڕەنج و تەنیاییی مرۆڤ دەخوڵقێنێت.\nبیکن پاپ شێوه‌کاری والاسکۆێز\t2016-06-22\nبرچسببیکن پاپ شێوه‌کاری والاسکۆێز


رووسیا؛ كونسوڵخانه‌ی ئه‌مریكا له سانت پترسبورگ داده‌خات\nوه‌زیری ده‌ره‌وه‌ی رووسیا، سێرگی لاڤرۆڤ، ئاماژه‌ی به‌وه كرد كه مۆڵه‌تی كاركردنی كۆنسوڵخانه‌ی ئه‌مریكا لە سانت پیتەرزبورگ ده‌كشێننه‌وه و، به هێنده‌ی ژماره‌ی ئه‌و دیپلۆماتكاره رووسیانه‌ی ئه‌مریكا دەریکردوون دیپلۆماتكاری ئه‌مریكی لە رووسیا دەرده‌كه‌ن.\nله كۆنگره‌یه‌كی رۆژنامه‌وانیدا له مۆسكۆ، لاڤرۆڤ باسی له‌وه كرد كه باڵیۆزی ئه‌مریكا له مۆسكۆ، جۆن هانستمان-یان بانگهێشتی وه‌زاره‌تی ده‌ره‌وه‌ی رووسیا كردووه.\nلاڤرۆڤ باسی له‌وه‌یش كرد كه هانتسمان-یان ئاگاداركردووه‌ته‌وه له‌و هه‌نگاوانه‌ی رووسیا ده‌یانگرێته‌به‌ر هاوشێوه‌ی ئه‌وه‌ی ئه‌مریكا به‌رامبه‌ر وڵاته‌كه‌ی كردوویه‌تی و، گوتی: "مۆڵه‌تی كاركردنی كۆنسوڵخانه‌ی ئه‌مریكا لە سانت پیتەرزبورگ ده‌كشێنینه‌وه و، به هێنده‌ی ژماره‌ی ئه‌و دیپلۆماتكاره رووسیانه‌ی ئه‌مریكا دەریکردوون دیپلۆماتكاری ئه‌مریكی لە وڵاتەکەمان دەردەکەین".\nوه‌زیری ده‌ره‌وه‌ی رووسیا لاڤرۆڤ، ئاماژه‌ی به‌وه كرد كه به هه‌مان شێوه به‌رپه‌رچی ئه‌و وڵاتانه ده‌ده‌نه‌وه كه دیپلۆماتكارانی رووسیان لە وڵاتەکانیان دەرکردووە.\nهاوكات وه‌زاره‌تی ده‌ره‌وه‌ی رووسیا له راگه‌یه‌ندراوێكدا ئاماژه‌ی به‌وه كرد كه 58 كارمه‌ندی باڵیۆزخانه‌ی ئه‌مریكا له مۆسكۆ و، دوو كارمه‌ندیان له كۆنسوڵخانه‌ی یه‌كاتێربێرگی ئه‌مریكایان به "كه‌سایه‌تی نه‌خوازراو" له قه‌ڵه‌مداوه و، پێویسته تا 5ی نیسان رووسیا جێبهێڵن و، بڕیاره‌كه‌شیان به باڵیۆزی ئه‌مریكا جۆن هانستمان راگه‌یاندووه.


جه‌نه‌راڵ مه‌زڵووم كۆبانێ فه‌رمانده‌ی گشتیی هێزه‌كانی سوریای دیموكرات "هه‌سه‌ده" پێداگری ده‌كات له‌وه‌ی به پاكتاوكردنی كورد له باكوری سووریا ڕازی نابێت، به‌ڵام هه‌وڵه‌كانی ئه‌مریكا بۆ ئاگربه‌ست و ڕاگرتنی توندوتیژی به‌رز ده‌نرخێنێت.\nئاوێنه: جه‌نه‌راڵ مه‌زڵوم كۆبانێ له میانی په‌یوه‌ندییه‌كی ته‌له‌فۆنیی له‌گه‌ڵ لیندزی گراهام سیناتۆری كۆمارییه‌كانی ئه‌مریكا لەبارەی دوا هەڵوێستی ئەو هێزانە لەبارەی ئاگربەستی ڕاگەیێندراوەوە قسەی کرد.\nسیناتۆره‌كه له‌باره‌ی ناوه‌ڕۆكی گفتوگۆكه‌یانه‌وه رایگه‌یاند، مه‌زڵووم كۆبانێ نیگه‌رانیی خۆی ده‌ربڕیوه له‌باره‌ی مه‌ترسی به‌رده‌وام نه‌بونی ئاگربه‌سته‌كه‌ی توركیا، به‌ڵام جه‌ختیشی كردۆته‌وه له‌وه‌ی، هه‌رگیز رازی نابێت به‌و پێشنیاره‌ی له ئه‌نقه‌ره كرا بۆ پاكتاوكردنی كورد.\nبه‌وته‌ی لیندزی گراهام، فه‌رمانده‌ی گشتیی هه‌سه‌ده هه‌وڵه‌كانی ئیداره‌ی ترامپ بۆ ڕاگرتنی توندوتیژی به‌رز ده‌نرخێنێت، خۆیشی به‌ڵێنی به جه‌نه‌راڵ مه‌زڵووم كۆبانێ داوه، كه به‌دواداچوونه‌كانی كۆنگرێس به‌رده‌وام ده‌بن و وتووشیه‌تی "زۆر هاوسۆزین له‌گه‌ڵ مه‌ینه‌تی كورد".


هه‌رزه‌كار چاپ و بڵاوكرایه‌وه\n18/5/2020 09:30 PM\nله چوارچێوه‌ی دوو به‌رگداو له دووتوێی چه‌ندین لاپه‌ڕه‌دا، رۆمانی (هه‌رزه‌كار) له نووسینی دۆستۆیڤسكی و وه‌رگێڕانی جه‌وهه‌ر مه‌حمود داراغا، چاپ و بڵاوكرایه‌وه‌و كه‌وته به‌رده‌ستی خوێنه‌رانی. ئه‌م رۆمانه یه‌كێكی تره له بڵاوكراوه‌كانی ده‌زگای رۆشنبیری جه‌مال عیرفان.\nدۆستۆیڤسكی ئه‌م به‌رهه‌مه‌ی ساڵی (١٨٧٤ -١٨٧٥) له شێوه‌ی بیره‌وه‌ریدا نووسیوه، سه‌ره‌تا به‌شبه‌ش بۆ گۆڤاری (بیره‌وه‌ری نیشتمان)ی ناردووه‌و ئه‌و گۆڤاره‌یش له‌ژێر نـاوی ناكۆكیدا بڵاویكردۆته‌وه دواتر دۆستۆیڤسكی به‌ناوی هه‌رزه‌كاره‌وه بۆ چاپخانه‌یه‌كی ده‌نێرێت و له دوو به‌رگدا چاپ ده‌بێت.\nهه‌رزه‌كار چیرۆكی هه‌رزه‌كارێكی (١٩) ساڵانه‌و بیره‌وه‌ری خۆی ده‌گێڕێته‌وه‌و په‌روه‌رده‌بوونی له به‌شه ناخۆیی و دوور له دایك و باوكی خۆی، ئه‌م هه‌رزه‌كاره ناوی ئاركادی دۆلجۆرۆكییه‌و كوڕی ناشه‌رعی فرسیلۆڤ-ی خاوه‌ن زه‌وی و زاری كشتوكاڵییه. ئاركادی تا دێت رق ئه‌ستوورتر ده‌بێت به‌رامبه‌ر به فرسیلۆڤ و ئه‌وانه‌یشی ناوی بنه‌ماڵه‌یی و باوكی لێده‌پرسن راست و روون پێیانده‌ڵێت من زۆڵم! ئه‌م هه‌رزه‌كاره گه‌نجێكی یاخیبووه‌و نه‌رێنیانه له نه‌ریته‌كانی كۆمه‌ڵگه‌ی رووسی روانیوه.\nماكار ئیڤانۆڤیتشیش كۆیله‌یه‌ك بووه‌و له كێڵگه‌كانی فرسیلۆڤدا جوتیار بووه، به ته‌مه‌نێكی زۆره‌وه سۆفیای دایكی ئاركادی ماره ده‌كات. به‌ڵام دواتر ئه‌م مێرده هاوژینه‌كه‌ی خۆی ده‌فرۆشێته‌وه به فرسیلۆڤی خاوه‌ن كێڵگه‌كه.


هێزێكی تایبەتی پارتی پاسەوانە بریندارەكەی فەریدون جوانڕۆییان بەرەو هەولێر بردوە : چاوی گەل\nهێزێكی تایبەتی پارتی پاسەوانە بریندارەكەی فەریدون جوانڕۆییان بەرەو هەولێر بردوە\nچەند ڕۆژێک بەرلە ئێستا فەرەیدون جوانڕۆیی ئەندامی سەرکردایەتی پارتی لە کاتی گەڕانەوەی بەرەو هەولێر لە ڕوداوێکی گوماناویدا ئۆتۆمبێلەکەی کە دەرعە سوتێنراو گیانی لەدەست دا،دوو ئۆتۆمبێلیش کە پاسەوانی بوون، لێی دادەبڕێن و بە پێی قسەی پاسەوانەکانی لەوکاتەدا تەقەیەکی زۆر کراوەو کە نەیانزانیوە چۆنەو لە کوێوەیە، دوای تەقەکان فەرەیدون جوانڕۆی و ئۆتۆمبێلەکەی سوتێنراوە.\nئەمە بە جۆرێکە تەنانەت کەس وکارەکەیشی گومانیان هەیە کە دەستێک ئەو کارەی کردبێت و بە پێی یاساکانی مروریش ڕوداوەکە بەیەکدادانی ئۆتۆمبێل نییەو زیاتر پێدەچێت بە دەستی ئەنقەست ئەو ڕوداوە ڕووی دابێت و تیرۆر کرابێت.\nسەرچاوەیەکیش پێی وایە کێشەی فەرەیدوون لەگەڵ خێزانێکە لە هەولێرو ئەوان هەڕەشەیان لێکردوە،ئێستایش گوایە جەند کەسێک لەوانە دەست بەسەرن،وەلێ تا ئیستا ئاسایشی پارتی هیچ ڕونکردنەوەیەکی لەوبارەیەوە نەداوە،ئەم هەواڵە زیاتر پێدەچێت دروستکراوی دەستی پارتی بێت بۆ ونکردنی کەیسی کوشتنەکە.\nبەپێی سەرچاوەکان هەر ئەمڕۆ یەکێک لە پاسەوانەکانی بە ناوی”شەماڵ حەبیب مەحمود” کە خەڵکی زەڕەیانی لای سلێمانیە،هێزێکی تایبەتی پارتی چوونەتە ماڵەکەیی و بە برینداری و بە بیانوی ئەوەی چارەسەری دەکەن بردویانە لەگەڵ خۆیان بۆ هەولێر،شایانی وتنە ماڵی شەماڵ ئێستا لە ناحیەی وارماوایەو لەوێوە بەرەو هەولێر بردویانە بە بیانوی بردنی بۆ لای دکتۆر.\nئەم کەسە لە روداوی گیان لەدەستدانی فەریدون جوانڕۆیی ئەندامی مەكتەبی سیاسی پارتیدا لەگەڵیدابووە و بەسەختی بریندار بوە، بەڵام باری تەندروستی جێگیرە و نێردراوەتەوە بۆ ماڵەوە . لەماوەی چەند رۆژی رابردویشدا خزمەكانی سەردانیان كردوە.\nبەڵام هێزێكی تایبەت لە هەولێرەوە هاتوە و بە بیانوی ئەوەی كە پزیشكی باشی بۆ دابین دەكەن لەگەڵ خۆیان بردویانە بۆ هەولێر.ئەم روداوەش نیگەرانی لای كەسوكارەكەی دروستكردوە و قەلەقن لەسەر ئایندە و ژیانی كوڕەكەیان.


22:43 - 16 January 2021\nهەنگاو: هاووڵاتییەکی کوردی یارسان، لە شاری ساوەی سەر بە پارێزگای "مەرکەزی"یی ئێران، بە ئەمری دادوەری لێکۆڵێنەوەی دادگای ئەم شارە دەستبەسەر کرا و بە شیوەیەک بێڕێزیی پێ کراوە و کە ویستوویەتی خۆی بکوژێ.\nبە گوێرەی ڕاپۆرت گەیشتوو بە ڕێکخراوی مافی مرۆڤی هەنگاو، ڕۆژی سێ شەممە ٢٣ی بەفرانباری ٢٧٢١ (١٢ی ژانویەی ٢٠٢١)، هاووڵاتییەکی کوردی پەیڕەوی ئایینی یارسان بە ناوی "جەواد ئەحمەدی" کە خەڵکی کرماشان و دانیشتووی شاری ساوەیە، بە تۆمەتی کڕینەوەی کەلوپەلی دزێتی، بە فەرمانی دادوەری لێکۆڵینەوەی لقی یەکەمی دادگای گشتی و شۆڕشی شاری ساوە دەستبەسەر کراوە.\nبە گوتەی سەرچاوەیەکی ئاگادار، دادوەری لێکۆڵینەوە کە ناوی "عەباس زەینولعابدین"ـە، کاتێک زانیویەتی "جەواد ئەحمەدی" کوردە و پەیڕەوی ئایینی یارسانە، لە لێکۆڵینەوەکەیدا سەرەڕای ئەوەی ناوبراو سەرجەم تۆمەتەکانی ڕەد کردووەتەوە و کڕیار و فرۆشیاری کەلوپەلەکانیشی ناساندبوو، دەستی کردووە بە بێ ڕێزی کردن بە کوردان و پەیڕەوانی ئایینی یارسان و دواتر فەرمانی دەستبەسەر کردنی بۆ دەکردووە.\nئەم سەرچاوەیە ڕاشیگەیاند دادوەری لێکۆڵینەوە هەر لەو شوێنە و لەبەر دەم کەسانی دیکەدا وتوویەتی ئەمر دەکەم سمێڵەکانیشت بتاشن ئەمە لە کاتێکدایە کە دەیزانی سمێڵ لە لای پەیڕەوانی ئایینی یارسان، پیرۆزە.\nیەکێک لە چالاکانی یارسانی لەمبارەیەوە بە هەنگاوی ڕاگەیاند ڕۆژی چوارشەممە لە پاش ئەوەی بەرپرسانی بەندیخانەی ساوە سمێڵی جەواد ئەحمەدییان تاشی، بە دانانی بارمتەیەکی قورس، بە شێوەی کاتی لە بەندیخانە ئازاد کرا.\nئەم سەرچاوەیە وتیشی جەواد ئەحمەدی لەبەر بەرپرسانی بەندیخانە پاڕاوەتەوە کە سمێڵەکانی نەتاشن لەبەر ئەوەی سمێڵ بۆ پەیڕەوانی ئایینی یارسان شتێکی پیرۆزە و هەبوونی بۆ پیاوان واجبە. بەڵام ئەوان بە قسەیان نەکردووە و ئێستاش ناوبراو لە دۆخێکی زۆر نالەباری دەروونیدایە و ویستوویەتی خۆی بکووژێ بەڵام خزم و کەسەکانی دڵخۆشییان داوەتەوە و تا ئێستا ڕێگەیان لە خۆکوژییەکەی گرتووە.\nهەبوونی سمێڵ بۆ پیاوانی یارسانی واجبە و لە باوەڕی ئایینی یارساندا هەبوونی سمێڵی ڕەمزی چوونە ناو جەمخانەیە کە شوێنی ڕاز و نیاز لەگەڵ خاوەنکەرەمە.\nلە مانگەکانی جۆزەردان و پووشپەڕی ساڵی ٢٧١٣ (کۆتایی بەهار و سەرەتای هاوینی ٢٠١٣) لە پاش ئەوەی بەرپرسانی بەندیخانەی هەمەدان، سمێڵی یەکێک لە پەیڕەوانی ئایینی یارسانیان سووتاندبوو، چەندین هاووڵاتیی یارسانی لە بەرانبەر بینای فەرمانداریی هەمەدان و بینای پەرلمانی ئێران لە تاران خۆیان سووتان کە سێ کەس لەوان بە ناوەکانی حەسەن ڕەزەوی، نیکمەرد تاهیری و محەمەد قەنبەری بەو هۆیەوە گیانیان لەدەست دا.\nشیاوی ئاماژە پێ کردنە کە حکوومەتی ئێران بە گوێرەی ڕێکەوتننامەی مافی مەدەنی و سیاسی کە بە شێوەی فەرمی پێی پەیوەست بووە، دەبێ ئازادی هێما پیرۆزەکانی ئایینە جیاوازەکان بپارێزێ. بەڵام هەر لە سەرەتای دامەزرانی کۆماری ئیسلامیی ئێرانەوە، هەموو کات شوناسی ئایینی و نەتەوەییی یارسانەکان، حاشای لێ کراوە و پێشێل کراوە.


ئه‌نجومه‌نی سه‌ركردایه‌تی یه‌كگرتوو داوای پێكهێنانی حكومه‌تی ئینتیقالی ده‌كات\n  ئه‌نجومه‌نی سه‌ركردایه‌تی یه‌كگرتوی ئیسلامی داوای پێكهێنانی حكومه‌تێكی ئینتیقالی له هه‌رێمی كوردستان و پێداچونه‌وه به گوتاری یه‌كگرتودا ده‌كات به جۆرێك بۆ دۆخی ئێستا و داهاتوی هه‌رێم بگونجێت.\nبه‌یانی ئه‌مڕۆ ئه‌نجومه‌نی سه‌ركردایه‌تی یه‌كگرتوی ئیسلامی كوردستان به ئاماده‌بونی سه‌لاحه‌دین به‌هائه‌دین ئه‌مینداری گشتی حزبه‌كه كۆبوه‌وه و دوای كۆبونه‌وه‌كه‌ش به‌لاغێكی بۆ رایگشتی هه‌رێم بڵاوكرده‌وه.\nله یه‌كێك له خاڵه‌كانی ئه‌و به‌لاغه‌دا ئه‌نجومه‌نی سه‌ركردایه‌تی یه‌كگرتوو جه‌ختده‌كاته‌وه له‌سه‌ر پێكهێنانی حكومه‌تێكی راگوزه‌ر- ئینتیقالی له هه‌رێمی كوردستان به‌جۆرێك ئه‌و حكومه‌ته وه‌فدی دانوستانكار بنێرێت بۆ به‌غدا.\nئه‌نجومه‌نی سه‌ركردایه‌تی یه‌كگرتوو هه‌ر له‌و كۆبونه‌وه‌یه‌دا جه‌ختی له‌سه‌ر ئه‌وه‌كرده‌وه، پێداچونه‌وه به گوتاری سیاسی یه‌كگرتودا بكرێت به‌شێوه‌یه‌ك له‌گه‌ڵ دۆخی ئێستا و داهاتوی هه‌رێمدا بگونجێت.\nئه‌نجومه‌نی سه‌ركردایه‌تی یه‌كگرتوو جه‌ختیشیكردوه له‌سه‌ر مه‌رجه‌عیه‌تی په‌رله‌مان له هه‌رێمی كوردستان.\nكاتژمێر (10,00)ی سه‌رله‌به‌یانی ئه‌مڕۆ شه‌ممه به‌رواری (18/11/2017)، به‌سه‌رپه‌رشتی مامۆستا سه‌عید عه‌لی عه‌بۆ سه‌رۆكی ئه‌نجومه‌نی سه‌ركردایه‌تی یه‌كگرتووی ئیسلامی كوردستان به ئاماده‌بوونی به‌ڕێز مامۆستا سه‌لاحه‌دین محه‌ممه‌د به‌هائه‌دین ئه‌مینداری گشتی یه‌كگرتوو كۆبوونه‌وه‌ی ئاسایی خۆی گرێدا و گرنگترین ته‌وه‌ره‌كانی ئه‌مانه‌ی خواره‌بوون.\n1.كۆبوونه‌وه هاوخه‌می و سه‌ره‌خۆشی یه‌كگرتووی ئیسلامی كوردستانی ئاراسته‌ی هاووڵاتیان‌و كه‌س‌و كاری قوربانیان‌و زه‌ره‌رمه‌ندانی بومه‌له‌رزه‌كه‌ی ئه‌م رۆژانه‌ی رابردوو كرد له ڕۆژهه‌ڵات‌و باشووری كوردستان و دوعاخواز بوو خوای ره‌حمان شه‌هیدان به به‌هه‌شت شاد بكات و شیفاش بۆ برینداره‌كان بنێرێ .\n2.ئه‌نجومه‌نی سه‌ركردایه‌تی هاوخه‌می خۆی ئاراسته‌ی ئاواره‌كانی ناوچه‌كوردستانیه‌كانی ده‌ره‌وه‌ی ئیداره‌ی هه‌رێم به تایبه‌ت مه‌خمور و دوزو و كه‌ركوك كردو داوای كرد حكومه‌تی هه رێم‌و ده‌زگا په‌یوه‌ندیداره‌كان كاری پێویست ئه‌نجام بده‌ن بۆ ته‌حقیق له رووداوه‌كان وبه‌ده‌مه‌وه چوونی ئاواره‌كان‌و قه‌ره‌بوو كردنه‌وه‌ی زیانه‌كانیان‌و گه‌ڕانه‌وه‌یان بۆ زێدی خۆیان.\n3.كۆبوونه‌وه هیوای خواست پێشوازی گه‌رم و گوڕ له مانگی مه‌ولودی پیرۆز و ئه‌نجامدانی چالاكی شایه‌نی ئه‌م بۆنه مه‌زنه بكرێت.\n4.ئه‌نجومه‌نی سه‌ركردایه‌تی نه‌خشه ڕێگای قۆناغی دوای (16/10/2017)ی یه‌كگرتووی ئیسلامی كوردستانی خسته‌ڕوو كه بریتی بوو له پێداچوونه‌وه به گوتاری سیاسی یه‌كگرتووی ئیسلامی به شێوه‌یه‌ك له‌گه‌ڵ دۆخی ئێستاو ئه‌گه‌رو سیناریۆكانی داهاتووی هه‌رێمی كوردستان بگونجێت.\n5.له ته‌وه‌رێكی تردا ئه‌نجومه‌نی سه‌ركردایه‌تی له‌سه‌ر بابه‌تی گۆڕانكاری له‌م حكومه‌ته‌دا وه‌ستاو پێكهێنانی حكومه‌تێكی نوێی ڕاگوزه‌ری(انتقالی) به پێویست زانی به مه‌به‌ستی هێنانه‌دی یه‌كڕیزی نیشتمانی و چاكسازی خێرا له مه‌سه‌له‌ی بژێوی و گوزه‌ران و لایه‌نی ئه‌منی هاوڵاتیاندا.\n6.ناردنی شاندی هاوبه‌شی هه‌رێم بۆ دانوستانی حكومه‌تی یه‌كریزی نوێ له‌گه‌ڵ حكومه‌تی فیدڕاڵی به ئه‌ركی هه‌نوكه‌یی زانی.\n7.جه‌خت كردنه‌وه له‌سه‌ر ته‌واوی شایسته دارایه‌كانی خه‌ڵكی كوردستان و مافه ده‌ستوریه‌كانی هه‌رێم له یاسای بودجه‌ی فیدراڵی .\n8.ئه‌نجومه‌نی سه‌ركردایه‌تی جه‌ختی كرده‌وه له مه‌رجعیه‌تی په‌رله‌مان و كاراكردنه‌وه‌ی بۆ ڕاپه‌ڕاندنی ئه‌ركه‌كانی له چاودێری و یاسادانان به زه‌رور زانی، بۆ ئه‌وه‌ی په‌رله‌مان یاسای پێویست بۆ چاكسازی بنه‌ڕه‌تی ده‌ر بكات له پێناو ڕاستكردنه‌وه‌ی دۆخه شێواوه‌كه‌و ئاراسته كردنی ڕێڕه‌وی سیاسی هه‌رێم .\n9.كۆبوونه‌وه لێكۆڵێنه‌وه‌و تاوتوێكردنی بژارده‌كانی به‌رده‌م یه‌كگرتووی ئیسلامی كوردستان له پڕۆسه‌ی هه‌ڵبژاردنه‌كانی داهاتووی هه‌رێمی كوردستان بۆ ئه‌نجومه‌نی نوێنه‌رانی عێراق و په‌رله‌مانی هه‌رێمی كوردستان به‌كراوه‌یی هێشته‌وه...\n10.له كۆتاییدا كۆبوونه‌وه‌كه جه‌ختی كرده‌وه له‌سه‌ر گرنگی كۆبوونه‌وه‌ی لایه‌نه سیاسیه‌كانی هه‌رێم و گه‌ڕانه‌وه بۆسه‌ر مێزی گفتوگۆی راشكاوانه بۆ چاره‌سه‌ری خێرای گرفت و قه‌یرانه‌كان و بژێوی و گوزره‌ران و خواسته‌كانی ئێستای خه‌ڵكی كوردستان.


ئارام مەكەن بە بازرگان - ئاوێنه\nئارام مەكەن بە بازرگان\n(هەمیشە ناشرینییەكان ئەوانە دەینوسنەوە كە لەدوای سەركەوتنی شۆڕشەكان دەمێننەوە. ئەریك سێلبین لەكتێبی “شۆڕش و یاخیبون و بەرگریی”)\nئەمساڵ یادی ئارامیان بردە هۆتێلێكی پێنج ئەستێرەی گرانبەها، یادی پیاوێك كە بوەتە نمونەی بەرگریكردن لەچینی هەژارو خەڵكی بێدەرەتان و هاوڵاتییە زوڵملێكراوەكانی بەردەم ستەمی بەعس، یادی ئەم مرۆڤەیان لەهۆڵی هۆتێلك كردەوە كە هەژارەكان نەك ناتوانن بچن بیبین بەڵكو هەر ناشزانن لەكوێوەیە، ئەمساڵ یادی ئارامی شۆڕشگێڕ لەهۆتێل رامادا كرایەوە.\nئەمە یەكەم ئازار نەبو كە بیدەن لەرۆحی ئارام، بەڵكو لەپاڵ ئەوەشدا هەمو ئەوانەی چارەگران و نابوتی سیاسین لەیادی ئەم مرۆڤە خۆشەویستەدا قسەی گەورەو بریقەداریان كرد، لەوێ بێ ئەرزشەكانی دونیای سیاسەت و شاعیركوژەكان باسیان لەژیانی كەسایەتییەك دەكرد كە ناوی ئارامە، بەڵام رۆحی ئارامیان هەراسان كرد. ئەوان دەیانویست وەك هاوڕێی ئەو خۆیان بناسێنن، بێئاگا لەوەی ئەمان ئێستا هاوڕێی گیرفان و قاسەو ژێرزەمینی پڕلەپارەن نەك هاوڕێی ئارام. دەیانوست پێمان بڵێن ئێمە هاوخەباتی ئارام بوین، بەڵام بێئاگان لەوەی لەدوای راپەرینەوە ئەمان و ئارام زۆر زۆر دورن لەیەكەوە، ئارام وەك شۆڕشگێڕێكی سەردەمێكی پاك مایەوە، ئەمانیش بون بە بكوژو نادادپەروەرو سیما ناشرینەكانی ناوكۆمەڵگا. ئاخر مێژوە رەشەكان چۆن دەبنە هاوڕێی مێژوە سپییەكان؟ چۆن ستەمگەرە بچوك و گیرفانپڕكەرەكان لەسەر سفرەیەك لەگەڵ خاوەن خەون و خولیای شۆڕش بۆ یەكسانی جێیان دەبێتەوە؟ چۆن خاوەن خەونەكان دەبنە دۆستی خەونكوژەكان؟\nئارام ئەو سەردەمە دەیتوانی كاری ئەندازیاری خۆی بكات، رەنگە ئێستاش لەسایەی ئەم حكومەتە گەندەڵەوە بببوایە بە خاوەن سەرمایەو پرۆژەی بازرگانیی گەورە، بەڵام ئارام خەونی بە یەكسانی و بەرگریكردن لە كەسانی ستەملێكراو هەڵبژارد، ئەی لەبەرامبەریدا زۆربەی هاوڕێكانی چییان كرد؟ ئەمان ژیانی شاهەنشایی و بازرگانیكردن و زوڵملێكردن و قاچاخچێتییان هەڵبژارد.\nئەوانەی یادی ئارامتان لەو هۆتێلە گرانبەهایەدا كردەوە لەخۆتان پرسیوە: ئەگەر ئارام ئێستا لەژیاندا بمایە، قابیلە لەگەڵ ئێوەدا دابنیشتایەو حزبایەتی بكردایە، رەنگە ئێستا سەری خۆی هەڵبگرتایەو لەیەكێك لەوڵاتە دورەكان بژایایە، یان هاوشانی نەوشیروان دەنگی نەخێرێكی گەورەی بەڕوی ئەم فاشیلانەی دونیای حزبایەتی بەرزكردایەتەوە.\nئارام شۆڕشگێڕبو لەسەردەمی خەون بەئایندەوەو چاككردنی ئایندەوە هاتەپێشەوە، بەڵام ئێوە ئەو ئایندەیەی كە ئارام خەونی پێوە دەبینی (ئازادكردنی كوردستان و گەڕانەوەی دەسەڵات و هەیبەت بۆ تاكی كوردی) ئەو ئایندەیەتان نەك وێرانكرد، بەڵكو هەمو جوانییەكانی ئەم وڵاتەتان هەپرون بە هەپرون كرد، لەوسەریشەوە شكست و شەڕو نەهامەتیتان پێشكەش بە خەڵك كرد.\nئارام وەك شۆڕشگێڕی سەردمی خەون بینین بە باشكردنی سبەینیێكانەوە نەیدەیویست بەكرعەلی شاعیر تیرۆربكرێت، ئەو دەیویست هەمیشە بە شیعر لەباڵی خەیاڵ بدات، ئارام نەیدەیوست بەرپرسەكان كاریان تەنها وەعدو داڕشتنی قسەی قەبەی رەنگاورەنگ بێت، ئەو دەیویست قسەكان هەر لەناو راستیدا بمێننەوە نەك سواخ بدرێن بەبەڵێنی بێ كردار. ئارام نەیدەیوست شار بەدەست بازرگانەكانی سیاسەت و مێژوفرۆشەكانی شۆڕشەوە نوقمی وەڕسبون بێت، خەونی ئەو وەك شۆڕشگێڕێك خەون بو بە ئاشتكردنەوەی شار لەگەڵ پێكەنیندا. ئارام لەسەردەمی خەون و گەورەیی شۆڕشدا ماڵئاوایی دەكات، بەڵام لەدوای خۆی كۆمەڵێك كەس كە وەك هاوڕێی ئەو خۆیانمان پێدەناسێنن دەبنە موگناتیسی راكێشانی هەمو ناشرینییەكان بەدەوەری خۆیاندا. بۆیە ئارام بێ هاوڕێ دەمێنێتەوە.\nئەو دەڕوات و مێژوی شۆڕشگێڕیی خۆی وەك رەمزێك لەسەردەمی خەونە گەشەكانی شۆڕش دەمێنێتەوە، بەڵام ئەوانەی وەك هاوڕێی ئارام خۆیان نیشان دەدەن رۆژ بەرۆژ باڵانسی قین و بێزاری خەڵك بەرامبەریان سەد قات زیاددەكات.


Kurdipedia - پەیامی پیرۆزبایی کەنەکە بۆ جەژنی قوربان\n📝 پەیامی پیرۆزبایی کەنەکە بۆ جەژنی قوربان | Kategori: Belgeler | Başlık dili: 🏳 کوردیی ناوەڕاست\nپەیامی پیرۆزبایی کەنەکە بۆ جەژنی قوربان\nسەیرە، ئەوەی لە جەژنی قورباندا هێرش دەکاتە سەرمان، نەک هەر خۆی بە موسڵموسڵمان دەزانێ، بەڵکو خۆی وەک سەرکردەو رابەری موسوڵمانان دەناسێنێ. لە رۆژی جەژندا لەبەردەم میدیاو تەلەفزۆنەکان خۆی نمایش دەکات و دەڵێ موسوڵمانی راست و خێرخواز ئێمەین. لەم رێگایەوە دەخوازێ هێرش و تاوانەکانی خۆی بەرامبەر گەلی ئێمە بشارێتەوە.\n➕ Bu başlık Jiwan O Ehmed tarafından Aug 10 2019 10:08PM tarihinde kaydedildi\n👌 Bu makale tarafından gözden geçirilmiş ve yayımlanmıştır (Ziryan Serçinarî) tarafından Aug 11 2019 3:45PM\n✍ Bu başlık en son Ziryan Serçinarî tarafından Aug 11 2019 3:45PM tarihinde Düzenlendi\n👁 Bu başlık 541 defa görüntülendi


راوێژكاری هاوسەرۆكایەتی پارتی یەكێتی دیموكرات "پەیەدە" ئاشكرای كرد، بەهیچ شێوەیەك وەك كورد بیر لە جیابوونەوە لە نیشتمانی سووریا ناكەینەوە.\nسیهانۆك دیبۆ راوێژكاری هاوسەرۆكایەتی پەیەدە بە ئاژانسی "فارس نیوز"ی ڕاگەیاند، كورد و سوورییەكان دەسكەوتی گەورەیان بەدەست هێناوە لە رزگاركردنەوەی ناوچەیەكی بەرفرەوان لە دەستی تیرۆریستان و پاراستنی پێكهاتە جیاوازەكان، ئێستەش ئەرك و رۆڵی هەرە گرنگی ئێمە دووپاتكردنەوەیە لەسەر یەكێتیی خاكی سووریا و ئێمە هیچ كات لەگەڵ ئەوانەدا نین داوای جیابوونەوە دەكەن.\nهەروەها گوتی، هەرچەندە لە رێككەوتنی سایكس-پیكۆت و رێگری كرد لە دروستكردنی هیچ قەوارەیەك بۆ گەلی كورد، لەكاتێكدا گەلانی تر بوونە خاوەنی قەوارە، كوردیش رۆڵی هەبووە لە دامەزراندنی ئەو دەوڵەتە و بەشێوەیەكی كارا تێكۆشاون، بۆیە ئێمە بەشدارین لەو دەوڵەتە و بیر لە جیابوونەوە ناكەینەوە.\nلە رووی سەربازی و دۆخی ناوچەكەیشەوە، ئەوە راوێژكارەی هاوسەرۆكایەتی پەیەدە گوتی، كورد و هێزەكانی سووریای دیموكرات دەجەنگن بۆ نەهێشتنی توندوتیژی و لەناوبردنی تیرۆریستانی وەك داعش و هاوشێوەكانیان، هەروەها رۆڵیش دەگێڕن لە داگیركارییەكانی توركیا بۆ نێو خاكی سووریا.\nوشە/فارس نیوز عەرەبی، و:باز ئەحمەد.\nئه‌م بابه‌ته 3821 جار خوێنراوه‌ته‌وه


پەیامی پیرۆزبایی تەشکیلاتی نهێنی بە بۆنەی کۆتایی کۆنگرەی ١٦ی حیزبی دێموکرات\nزایینی: ٢٦-٠٢-٢٠١٨ - هەتاوی: ١٣٩٦/١٢/٠٧ - ١٠:٢٣ تاران قه‌باره‌ی فۆنت:\nکوردستان میدیا: ئەندامان و لایەنگرانی حیزبی دێموکراتی کوردستانی ئێران لە شاری سەقز بە بۆنەی کۆتایی هاتنی سەرکەوتووانەی کۆنگرەی ١٦ی حیزبی دێموکراتی کوردستانی ئێران پەیامی پیرۆزباییان بڵاو کردەوە.\nلەگەڵ سڵاوێکی گەرم و شۆڕشگێڕانە\nبە خۆشیەوە هەواڵی کۆتایی هاتنی سەرکەوتوانەی کۆنگرەی ١٦، ( کۆنگرەی ڕاسانی ڕۆژهەڵات)ـی حیزبی دێموکراتی کوردستانی ئێرانمان پێگەیشت. لە قوڵایی دڵمانەوە پیرۆزبایی لە ئێوە تێکۆشەران و ماندونەناسانی شاخ و پێشەنگی بزاڤی ڕزگاریخوازیی گەلەکەمان لە ڕۆژهەڵاتی کوردستان دەکەین . هیوادارین بڕیارەکانی کۆنگرە بە باشترین شێوەی مومکین جێبەجێ بکرێت هەتا گەلە چەوساوەکەمان زوتر لە مافە نەتەوەییەکانی بەهرەمەند ببێت . ئێمە بڕیارەکانی کۆنگرەی ١٦ بە دەسکەوتێکی مەزن بۆ تێکۆشەرانی ڕێگای ئازادی نەتەوەیی و بە گشتی گەلی کورد لە ڕۆژهەڵات هەڵدەسەنگێنین و بەو پەڕی توانا و ئیرادەوە ئامادەی بەڕێوە بردنی ئەرکەکانی حیزبین لە شاری سەقزی هەمیشە دێموکراتدا . لە کۆتاییدا ماندونەبوونی لە هەموو پێشمەرگە قارەمانەکان و بنەماڵە بەڕێزەکانیان لە سەنگەری شاخ دەکەین . پیرۆزبایی لە لێپرسراوی گشتی بەڕێز کاک "مستەفا هیجری" دەکەین و سپاسی تەواوی بەرپرسان و هاوڕێیانی بەشی ئەمنییەتی حیزب دەکەین کە لە ماوەی ئەو چەند ڕۆژەدا ئەمنییەتی گیانی بەشداربووانی کۆنگرەکەیان پاراست.\nهەربژین و سەرکەوتوو بن\nئەندامان و لایەنگرانی حیزبی دێموکراتی کوردستانی ئێران لە شاری سەقز


دەوڵەتی ئیسلامی لە عێراق و شام - ویکیپیدیا، ئینسایکڵۆپیدیای ئازاد\nڕێکخراوێکی تیرۆرستی ئیسلامی\n(ڕەوانەکراوە لە داعشەوە)\nدەوڵەتی ئیسلامی کە پێشتر ناوی دەوڵەتی ئیسلامی عێراق و شام (بەعەرەبی: الدولة الاسلامیة فی العراق والشام) بە کورتە ناوی داعش بوو، گرووپێکی ئیسلامی تیرۆرستی یاخی لە عێراق و سوریا بوون کە خۆیان بە وڵات و دەوڵەتێکی سەربەخۆ دەزانی و چندین ناوچە لە باکووری عێراق و سوریایان کۆنترۆڵ کردبوو. ئەم گرووپە لە لایەن ئەبوبەکر بەغدادی، لە شۆڕشگێڕانی جیاوەبوو لە تۆڕی ئەلقاعیدە، بەڕێوە دەبرا. گرووپەکە لەگەڵ دەوڵەتانی عێراق، سوریا، ئەرتەشی ئازادیخوازی سوریا، کوردانی ڕۆژاوای کوردستان و ھێزەکانی پێشمەرگە و پاراستنی ھەرێمی کوردستان لە شەڕدا بوون.\nدەوڵەتی ئیسلامی لە عێراق و شام (داعش)\nالدولة الاسلامیة فی العراق والشام\nبەشدار لە جەنگی عێراق، یاخیبوونی عێراقی و شەڕی ناوخۆیی سوریا\nئاڵای دەوڵەتی ئیسلامی لە عێراق و شام\n٢٠٠٣ - ھەنووکە\nئەبوو بەکر ئەلبەغدادی (٢٠١٠–۲٦ی تشرینی یەکەمی ۲۰۱۹)\nمووسڵ - تکریت - فەلووجە (عێراق)\nئەلقاعیدە ٢٠٠٤ - ٢٠١٣\nدرووست بووە وەک\nجەماعەت ئەلتەوحید وەلجیھاد\nئەنجوومەنی شوورای موجاھیدین\nدەوڵەتی ئیسلامیی لە عێراق\nپارتی کرێکارانی کوردستان پێشمەرگە\n22x20px یەکینەکانی بەرخوودانی شەنگال\n22x20px ھێزی بەرگریی نیشتمانی\nھێزی فرەنەتەوە - عێراق\nئەنجوومەنی نیشتمانیی ڕزگاریی عێراق\nسپای تورکیا (پێکدادانی سەرسنوور)\nبەرەی شۆڕشگێڕانی سووریا\nداعش تا ئەو ڕادە توند و تیژە کە لەگەڵ گرووپە ئیسلامییەکانی تریشدا (وەک لقی ئەننەسرە) بە شەڕ ھاتووە و لە (شوباتی ٢٠١٤)دا ئەیمەن ئەلزەواھیری، ڕێبەری ئەلقاعیدە بە فەرمی ڕایگەیاند کە دەوڵەتی ئیسلامی عیراق و شام ھیچ پێوەندییەکی بەوانەوە نییە. داعش لە سوریادا سەرکەوتنی زۆری بە دەست نەھێنا و لە لایەن بەرەی ئەننەسرەوە تێکشکانی زۆری بینی، بەڵام لە (حوزەیرانی ٢٠١٤)دا توانی شاری مووسڵ، دووھەمین شاری گەورەی عێراق، داگیر بکا. لەگەل ئەوەشدا سەرۆکی ویلایەتەیەکگرتوەکانی ئەمریکا ترەمپ باراک ئۆباما و ھیلاری کلینتۆنی بەوە تۆمەت بارکرد بەوەی ئەو دەستی ھەبووە لە دامەزراندنی داعش وە ھەروەھا ئەمە تەنھا قسەیەک نییە تەنھا لەلایەن سەرۆکی ئێستای ئەمریکا کرابێت و گومانێک بێت بەڵکو لە ڤیدیۆیەک کلینتۆن خۆی دان بەوە دادەنێت کە خۆیان دامەزرێنەری ڕێکخراوی داعشن تەنانەت رێکخراوی ئەلقاعیدەش بۆ ئەوەی بجەنگن لە دژی سۆڤیەت لەناوچوونی گرووپەکە لەلایەن حکومەتی ئێراقەوە ڕاگەێندراوە، بەڵام ھەندێک لە ئەندامەکانی ھێشتا وەک خانەی مردوو لە کۆمەڵگە جیاوازەکاندا ماونەتەوە.\n٣ ھێرش بۆ سەر بەغداد\n٤ ناو و گۆڕانکارییەکان لەناودا\nناوچەکانی ژێر دەسەڵاتی داعش (سوور)، ناوچەکانی ئۆپەراسیۆنەکانی داعش (سووری کاڵ) ئەو وڵاتانەی داعش چالاکی تێدا هەبووە(سپی)،\nدەوڵەتی ئیسلامی لە عێراق و شام (داعش) لە نیوەی دووھەمی ساڵی ٢٠١٣ نزیک بە ١٤٠٠ ماڵی لە عێراقدا خاپوور کرد. لەم ھێرشانەدا ١٩٩٦کەس گیانی لە دەست دا و ٣٠٢١ کەسیش بریندار بوون. لە (کانوونی دووھەمی ٢٠١٤) دوای ئاگردانی خێوەتی ڕەخنەگرانی سوننە لە پارێزگا سوننەکانی عێراق لە لایەن ھێزەکانی حکومەتی عێراق، ئەرتەش لە ھەر دوو شاری ڕەمادی و فەلووجە پاشەکشەی کرد، ھێزەکانی «داعش» دەرفەتەیان بە ھەل زانی و نیوەی شاری فەلووجە و بەشێک لە ڕەمادییان کۆنترۆڵ کرد و لەم دوو شارەدا پاسگەی ھات و چۆ و پشکنینیان دامەرزاند. سەرەڕای بەرگری و خۆڕاگری عەشیرەکان ھێزەکانی داعش بەتەواوی دەستیان بە سەر فەلووجەدا گرت، بەڵام لە شەڕی ڕەمادیدا فەرماندەی داعش دەکوژرێ و کۆنترۆڵی ھەر دوو شارەکە لە دەست دەدەن.\nدەوڵەتی ئیسلامی-یە لە دوای ڕووخانی ئیمپراتۆرییەتی عوسمانی دروست بووبێت کە لە [عێراق] و [سوریا] چەند ویلایەتێکیان بەدەستەوەیە و چالاکییان ھەیە بەپێی ئەو نەخشەیەی ماوەیەکی زۆرە بڵاویان کردووەتەوە سوریا و پارێزگا سونییەکانی عێراق دەگرێتەوە و نەخشەکە ھەرێمی کوردستان و پارێزگا شیعییەکانی عێراق و ناوچەیەکی سوریا لەباکور لوبنان و ناوچەیەکی تر لەباکوری ناوچەی جۆلانی سوریا ناگرێتەوە، و لەساڵی ٢٠١٣ دامەزراوە بەڵام بناغەی ئەم دەوڵەتە دەگەڕێتەوە بۆ ساڵی ٢٠٠٦ کاتێک ڕێکخراوی 'ئەلقاعیدە لەبیلاد رافیدەین' لەلایەن ئەبو موسعەب ئەلزەرقاوی دامەزرا. گرووپەکە پێک ھات و پشتگیریی دەکرێت لەلایەن گرووپە یاخیبووەکانەوە، لەنێویاندا ڕیکخراوەکانی کە پێش خۆی ھەبوون وەک ئەنجوومەنی شورای موجاھیدین، ئەلقاعیدە، جەیش ئەلفاتیحین، جوندئەلسەحابە، کەتیبەکانی ئەنساڕ ئەلتوحید وەلسونە، جەیش ئەلتائیفە ئەلمەسنووڕە، و ھتد… و ھەندێکی تر لە گرووپە چەکدارە سونییەکان. ئامانجی ئەم گرووپە ئەوە بوو کە خەلافەتێکی ئیسلامیی سوننی لەناوچە سوننە نشینەکانی عێراقدا دابمەزرێنێت، کە دواتر ئەم ئامانجە سووریاشی گرتەوە.\nلە لووتکەی جەنگی عێراقدا، ئامادەبوونی ھۆی لە پارێزگاکانی پارێزگای ئەلئەنبار، نەینەوا، کەرکووک و زۆرینەی پارێزگای سەڵاحەدین و ھەندێک بەشی پارێزگای بابل و پارێزگای دیالە و پارێزگای بەغدادا ڕاگەیاند. شاری بەعقووبەی بە پایتەختی خۆی ڕاگەیاند. لەشەڕی بەردەوامی ناوخۆیی سوریادا، گرووپەکە ئامادەییەکی بەرفراوانیی لە پارێزگاکانی پارێزگای ڕقە، ئیدلب و حەلەب ھەبوو.\nدەوڵەتەکە بەرپرسیار ڕاگەیاندووە لە کوشتنی ھەزاران سەربازی عێراقی و ھەزاران کارمەندی ھەواڵگری حکوومەتی عێراقی و کارمەندان و ھاوڵاتییانی حکوومەتەکانی ھاوپەیمانە نێودەوڵەتییەکانی عێراق. سەرباری چەندین کشانەوە و بێ ھێزبوونی ڕێکخراوەکە پێش بوونی بە دەوڵەتەکە لەکۆتا قۆناغەکانی جەنگی عێراقدا، و ئێستا ژمارەی ئەندامانی دەگاتە نزیکە ١٤٠٠٠ ئەندام. لەسەرەتای مانگی [نیسان - ٢٠١٣]ەوە، دەوڵەتەکە ئۆپەراسیۆنەکانی درێژکردۆتەوە بۆ ئەودیو سنوورەکانی عێراق و تا ناو سووریا کە تێیدا دەستوەشاندنێکی سەربازی خێرای ئەنجامداوە کە بۆتە ھۆی دەست بەسەردا گرتنی ناوچە گەورە و سەرەکییەکانی باکووری سووریا، بەجۆرێک کە "چاودێریگەی سووریی بۆ مافی مرۆڤ" وەسفیان دەکات وەک "بەھێزترین ڕەوت".\nنامەیەک و دواتریش تۆمارێکی دەنگیی لەلایەن ئەیمەن ئەلزەواھیرییەوە، سەرکردەی ئێستای ئەلقاعیدە، لە ٢٠١٣دا کە تێیدا بەشی سووریا لە دەوڵەتی ئیسلامیی ھەڵدەوەشێنێتەوە. بەڵام ئەمیر دەوڵەتی ئیسلامی، ئەبوبەکر بەغدادی ڕەتیکردەوە کە پەیوەست بێت بەو فەرمانەوە ئەویش بەھۆکاری ئەوەی لەسەر بنەمایەکی فیقھیی ئیسلامی، پاشان دەوڵەتەکە لەو کاتەوە ئۆپەراسیۆنەکانی لە سووریا بەردەوامە. لە ڕاگەیەندراوێکی کانوونی دووەمی ٢٠١٤ ـشدا، ئەلقاعیدە ڕایگەیاند کە دەوڵەتی ئیسلامیی لە عێراق و شام بەھیچ جۆرێک پەیوەندی پێیانەوە نەماوە و سەر بەوان نەماوە.\nھێرش بۆ سەر بەغداددەستکاری\nچەکدارانی رێکخراوی «دەوڵەتی ئیسلامی» بەنیازن ھێرش بکەنە سەر شاری بەغدادی پایتەخی عێراق‌و بۆ ئەو مەبەستەش پلان‌و بەرنامەیان داڕشتووە. ئەو پلانە خۆی لە چەن ھەنگاوێکدا دەبینێتەوە، کە تێیدا کاتژمێری سفریان دیاریکردووە بۆ ھێرشەکە، ھەنگاوی یەکەم ئامادە بوونی ژمارەیەکی زۆری چەکدار لە ناو شاری بەغداد کە وەک «شانەی نووستوو» کار دەکەن و لە کاتی ھێرشی چەکداران بۆ سەربەغداد لە ھەنگاوی دووھەمدا دەکەونە کار و کۆنترۆڵی شار دەگرنە دەست.\nناو و گۆڕانکارییەکان لەناودادەستکاری\nسەرەتا تەنھا ناوی (دەوڵەتی ئیسلامی لەعێراق) بوو، بەڵام لەڕۆژی ٩ی نیسانی ٣٠١٣دا فراوان کراو ناوەکە گۆڕا بۆ دەوڵەتی ئیسلامی لە عێراق و شام و پاشان لە ڕۆژی ٢٩ی حوزەیرانی ٢٠١٤ ناوەکەی گۆڕدرا بۆ دەوڵەتی ئیسلامیی\n٩ی نیسان بەشێوەی فەرمی لەژێرناوی دەوڵەتی ئیسلامی لە عێراق و شام خۆیان ڕاگەیاند\n٥ی ئاب دەستداگرتن بەسەر فڕۆکەخانەی منغ ی سەربازی\n٢٩ی ئەیلوول، تەقاندنەوە لە نزیک تەلاری ئاسایشی ھەولێر\nلە ١٠ی حوزەیران دەستیان گرت بە سەر پارێزگای نەینەوا لە عێراق\nلە ١٧ی حوزەیران دەست گرتن بەسەر فیرقەی ١٧\n٢٥ی تەمموز تەقاندنەوەی مەزاری نەبی یونس لە موسڵ\n^ "وەشانی ئەرشیڤکراو". ئەرشیڤ کراوە لە ئەسڵدا لە ١٠ی تشرینی دووەمی ٢٠١٣. لە ڕێکەوتی ٣ی شوباتی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ٢٧ی ئەیلوولی ٢٠١٣. لە ڕێکەوتی ٣ی شوباتی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٩ی تەممووزی ٢٠١٤. لە ڕێکەوتی ٧ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "TSK, IŞİD konvoyunu vurdu". Milliyet. لە ڕەسەنەوە ئەرشیڤ کراوە لە ٤ی شوباتی ٢٠١٤. لە ڕێکەوتی 01.02.2014 ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Türkiye IŞİD konvoyunu vurdu". dw.de. ئەرشیڤ کراوە لە ئەسڵدا لە ٢ی شوباتی ٢٠١٤. لە ڕێکەوتی 01.02.2014 ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "TSK, Irak-Şam İslam Devleti Örgütü konvoyunu vurdu". CNN TURK. ئەرشیڤ کراوە لە ئەسڵدا لە ٢ی شوباتی ٢٠١٤. لە ڕێکەوتی ٠١٫٠٢٫٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Turkish army returns fire from al-Qaeda-affiliated fighters on Syrian border – Today's Zaman, your gateway to Turkish daily news". Today's Zaman. 16 October 2013. لە ڕەسەنەوە ئەرشیڤ کراوە لە ٣ی کانوونی یەکەمی ٢٠١٣. لە ڕێکەوتی ١٨ی کانوونی یەکەمی ٢٠١٣ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ٧ی تەممووزی ٢٠١٤. لە ڕێکەوتی ٧ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Al Qaida rebels leave mass grave behind as they desert base in Syria". McClatchy. 6 January 2014. ئەرشیڤ کراوە لە ئەسڵدا لە ١٢ی شوباتی ٢٠١٤. لە ڕێکەوتی ١٠ی کانوونی دووەمی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Syria rebels unite and launch new revolt, against jihadists". AFP. 4 January 2014. لە ڕەسەنەوە ئەرشیڤ کراوە لە ٤ی کانوونی دووەمی ٢٠١٤. لە ڕێکەوتی ١٥ی کانوونی دووەمی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Al-Qaeda-linked Isis under attack in northern Syria". BBC. 4 January 2014. ئەرشیڤ کراوە لە ئەسڵدا لە ٩ی شوباتی ٢٠١٤. لە ڕێکەوتی ١٥ی کانوونی دووەمی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Jihadists push Syria rebels out of Raqqa". Now.mmedia.me. Agence France-Presse. 14 August 2013. لە ڕەسەنەوە ئەرشیڤ کراوە لە ٣ی کانوونی یەکەمی ٢٠١٣. لە ڕێکەوتی ١٠ی کانوونی دووەمی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Al-Qaeda disavows any ties with radical Islamist ISIS group in Syria, Iraq Archived ٢ی ئەیلوولی ٢٠١٧, لە وەیبەک مەشین. Washington post\n^ Who are Isis? A terror group too extreme even for al-Qaida Archived ٢٤ی نیسانی ٢٠١٧, لە وەیبەک مەشین. Guardian\n^ "Trump Admitting". ئەرشیڤ کراوە لە ئەسڵدا لە ٤ی ئابی ٢٠١٧. لە ڕێکەوتی ٢٢ی ئەیلوولی ٢٠١٩ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Hilary Clinton Admits ISIS/AL QAEDA organization". ئەرشیڤ کراوە لە ئەسڵدا لە ٩ی ئایاری ٢٠١٨. لە ڕێکەوتی ٢٢ی ئەیلوولی ٢٠١٩ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "Hillary Clinton: 'We Created al-Qaeda'". ئەرشیڤ کراوە لە ئەسڵدا لە ٢٧ی تەممووزی ٢٠١٩. لە ڕێکەوتی ٢٢ی ئەیلوولی ٢٠١٩ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ al qaeda organization made by\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ١٢ی ئەیلوولی ٢٠١٧. لە ڕێکەوتی ٢٨ی حوزەیرانی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ٥ی کانوونی دووەمی ٢٠١٤. لە ڕێکەوتی ٢٨ی حوزەیرانی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ٦ی تشرینی یەکەمی ٢٠١٤. لە ڕێکەوتی ٢٨ی حوزەیرانی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ١٢ی تشرینی یەکەمی ٢٠١٤. لە ڕێکەوتی ٢٢ی ئەیلوولی ٢٠١٩ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٨ی ئەیلوولی ٢٠١٤. لە ڕێکەوتی ٣ی شوباتی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٢ی تەممووزی ٢٠١٧. لە ڕێکەوتی ٧ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "ماڵپەڕی شارپرێس: ئەمریکا ھۆشداریداوەتە عێراقرۆیتەرز: چەکدارانی دەوڵەتی ئیسلامی ھێرش دەکەنە سەر بەغداد". لە ڕەسەنەوە ئەرشیڤ کراوە لە ١٢ی ئەیلوولی ٢٠١٤. لە ڕێکەوتی ٧ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٣٠ی حوزەیرانی ٢٠١٤. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٢٨ی نیسانی ٢٠١٧. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٢٣ی حوزەیرانی ٢٠١٥. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ١١ی ئەیلوولی ٢٠١٥. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ١٢ی ئازاری ٢٠١٥. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". ئەرشیڤ کراوە لە ئەسڵدا لە ٤ی ئازاری ٢٠١٦. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ "وەشانی ئەرشیڤکراو". لە ڕەسەنەوە ئەرشیڤ کراوە لە ١٧ی نیسانی ٢٠١٦. لە ڕێکەوتی ٢٩ی تەممووزی ٢٠١٤ ھێنراوە. بەدواداچوون بۆ ڕێکەوت بکە لە: |access-date=, |archive-date= (یارمەتی)\nوەرگیراو لە «https://ckb.wikipedia.org/w/index.php?title=دەوڵەتی_ئیسلامی_لە_عێراق_و_شام&oldid=704074»\nدواجار لە ١٣:٣٧ی ٢٥ی تەممووزی ٢٠٢٠ دەستکاری کراوە\nئەم پەڕەیە دواجار لە ١٣:٣٧ی ٢٥ی تەممووزی ٢٠٢٠ نوێ کراوەتەوە.


فرێدریك تیسۆ بۆ رووداو: قاسملوو مامۆستای من بوو\nلەلایەن کاوە ئەمین 12/1/2018\nفرێدریك تیسۆ، كونسوڵی پێشووی فەرەنسا لە هەرێمی كوردستان، لە ساڵانی هەشتاكانی سەدەی رابردوودا بە رێگەی قاچاخ لە توركیاوە خۆی دەگەیەنێتە رۆژهەڵاتی كوردستان بۆ ئەوەی بە پیشەكەی كە پزیشكییە، هاوكاریی گەلی كورد بكات، لەوێ زۆرترین كاتی لەگەڵ د.عەبدولڕەحمان قاسملووو بەسەر بردووە، بە جۆرێك قاسلموو بە مامۆستای خۆی وەسف دەكات و دەڵێت ئەو بە هەموو شتێكی كوردی ئاشنا كردم. فریدریك تیسۆ میوانی بەرنامەی پەنجەمۆری كەناڵی (رووداو) بوو، مۆری خۆی لەو رووداوانە دا كە لە كوردستان بینیونی.\n4 0 Rebwar | 12/1/2018\nنیشانەکردن : فرێدریك تیسۆ\n6747 ژمارەی بینین


07 کانونی یەکەم 2018\nخوێندنی زانستە ئیسلامییەكان لەكوردستاندا،میژوویەكی زێڕینی هەزار ساڵەی هەبوو، زورێك لەشارو شاروچكەكانی كوردستان دیواری ئاساری ئەوخویندنگانەی تێدایەو باس لەسەربەرزی و دینداری ئەم میللەتە دەكەن، كەسەردەمانێك ڕوڵی زانكۆیان بینیوەو هەزاران ڕۆڵەی ئەم میللەتەیان بو هەمووپارچەكانی كوردستان لەرووی زانستییەوە پێگەیاندووە و پەروەردە كرووە، بەڵام مەخابن ڕۆژ بەڕۆژ بێ خزمەت و خەمخۆر ماوەتەوە.\nلەم سەردەمی حكومەت و پەرلەمانی كوردیش لەباشوری كوردستاندا بونە قوربانی لەنێوان وەزارەتی ئەوقاف و پەرورەدەدا.\nنە وەزارەتی ئەوقاف بە درێژای ساڵانی ڕابردوو توانی خەمێكی دڵسۆزانەیان لێ بخوات نە ئێستاش كەخراونەتەسەر وەزارەتی پەروەدە، ئێستا ڕووی گللەی هەمووی لە وەزارەتی پەروەردەیە، كە وا هەتس ناكات تەنها (مڵۆیەكیش هاتبێتەسەر خەرمانی) و هیچ ئاوڕێكی جدیان لێ ناداتەوە، وەك ئەوەی چاوەڕێی مەرگ و كۆتایهاتنیان بكات و ئەو سەرئێشەیەی لە كۆڵ بێتەوە، (مەنهەجێكی تێكەڵاو) لەنێوان خوێندنی (وێژەیی و ئیسلامی) و دواڕۆژێكی بەرتەسك و چارەنوسێكی نادیار كە زۆرێك لە قوتابیانی تووشی ڕاڕایی و دەڵەڕاوكێی كردووە.\nلێرەوە ڕووی وشەم دەكەمە ئەم لایەنە پەیوەندیدارانە:\nوەزیری پەروەدە، ئەم قوتابیانە ڕۆڵەی ووڵاتەكەمانن و لە چوارچێوەی دەسەڵاتی وەزارەتەكەی بەڕێزتاندایە، خەمخواردنیان ئەركی سەرەكی ئێوەیە، جا یان خوێندگاكانیان دابخەن یان لەبەشەكانی (زمان، یاسا، شەریعە) دەبێت و وەربگیرێن.\nبەڕێوبەری خوێندگاكان: بەرپرسیارێتی ئێوەش كەم نیە، كاتی ئەوە هاتووە لەكفری تا زاخۆ یەك هەڵوێست و یەك داخوازی بن لە پێناو بێ بەرهەم نەبونی ماندونەكانمان.\nقوتابیان: پێویستە لوبیك دروست بكەن و بزانن جوڵەی خۆتان خزمەتی باشتان پێدەكات و بێدەنگیتان چارەنوستان ونتر دەكات.\n*ماموستا لە دواناوەندی سلیمانی ئیسلامی


بەڕێوەبەری گشتی ناوەندی وەرگرتنی خوێندکاران لە کۆنگرەیەکی ڕۆژنامەوانیدا ڕایگەیاند “پاش کەمێکی دیکە سیستمی زانکۆ لاین کارا دەبێت و خوێندکاران دەتوانن لەوێوە فۆڕمەکانیان پڕبکەنەوە”.\nئەمڕۆ (دووشەممە، 9ی ئەیلولی 2019)، خەتاب عومەر، بەڕێوەبەری گشتی ناوەندی وەرگرتنی خوێندکاران لەمیانەى ئەنجامدانى کۆنگرەیەکى رۆژنامەوانیدا ئاماژەى بەوە کرد، بۆ ئەمساڵی خوێندن، 70 هەزار کورسی خوێندنیان هەیە، لە بەرامبەردا نزیکەی 52 هەزار دەرچووی پۆلی 12ی ئامادەیی هەیە، واتە ژمارەی کورسییەکان لە ژمارەی خوێندکاران زیاترە.\nخەتاب عومەر، سەبارەت بە چۆنێتی پڕکردنەوەی فۆڕمی زانکۆلاین روونیکردەوە ، لە هەموو زانکۆیەکی حکومیدا سەنتەرێکی ڕاوێژکاری هەیە بۆ هاوکاریکردنی خوێندکاران و هەر خوێندکارێک هەر کێشەیەکی هەبوو، دەتوانێت سەردانی ئەو سەنتەرە بکات کە تۆماری گشتی زانکۆکان بۆ هاوکاریکردنی خوێندکاران دانراوە.\nبەڕێوەبەری گشتی ناوەندی وەرگرتنی خوێندکاران، جەختیکردەوە : “ئامۆژگاری خوێندکاران دەکەین کە خۆیان فۆڕم پڕ بکەنەوە، نەوەک خەڵکیتر بۆیان پڕبکاتەوە، بەتایبەتی ئەو سەنتەرانەی بە پارە فۆڕم پڕ دەکەنەوە، چونکە خوێندکار خۆی دەزانێت حەزی لە چ بەشێکە و خۆشی دەزانێت، ئایا بەشێکی دەرەوەی شارەکەی خۆی پڕبکاتەوە دەتوانێت لەو شارە بخوێنێت یاخود نا؟ بۆیە باشتر وایە خوێندکار خۆی فۆڕمەکەی پڕبکاتەوە”.\nهەرچەندە بەگوێرەی بڕیارێکی پێشووی وەزارەتی خوێندنی باڵا خوێندنی ئێواران لە زانکۆ ناحکومییەکاندا ڕاگیرا، بەڵام ئەو بەڕێوەبەرە گشتییەی وەزارەتی خوێندنی باڵا باسی لەوەکرد، لەئێستادا پێداچوونەوە بە بڕیارەکەدا کراوە و خوێندن لە بەشە زانستە مرۆڤایەتییەکاندا بۆ ئێوارانیش بەردەوام دەبێت.\nبۆ پڕکردنەوەى فۆڕمى زانکۆ لاین کرتە لەم بەستەرەى خوارەوە بکە:


50 چیرۆک له‌گوڵزاری فه‌رمووده شیرینه‌کانی پێغه‌مبه‌ره‌وه صلی الله علیه وسلم-به‌شی پێنجه‌م و كۆتایی\n50 چیرۆک له‌گوڵزاری فه‌رمووده شیرینه‌کانی\nپێغه‌مبه‌ره‌وه صلی الله علیه وسلم-به‌شی پێنجه‌م و كۆتایی\nئاماده‌كردنی: ڕۆژان ڕه‌ئوف\nچیرۆكی چل و یه‌ك: شه‌فاعه‌تی گه‌وره)\nئه‌بو هوره‌یره(خوای لێ ڕازبێت )ده‌فه‌رمووێت:جارێكیان گۆشتیان بۆ پێغه‌مبه‌ر (دروودو سه‌لامی خوای له‌سه‌ر بێت)هێناو ئه‌ویش كه‌حه‌زی له(قۆل) ده‌كرد ئه‌وه‌یان پێشكه‌ش كرد ئه‌ویش به ددانی پیرۆزی گۆشته‌كه‌ی لێ ده‌كرده‌وه له‌كاته‌دا فه‌رمووی له‌ڕۆژی قیامه‌تدا من ده‌بمه پێشه‌نگی هه‌موو خه‌ڵكه‌كه ده‌زانن به‌چی وام لێ دێت له‌و ڕۆژه‌دا چی مرۆڤ هه‌یه هه‌ر هه‌موویان له‌شوێنێكی ته‌ختانیدا كۆده‌كرێنه‌وه چاوو گوێچكه‌یان بێ هێز ده‌بن خۆر نزیك ده‌بێته‌وه لێ یان و خه‌م وخه‌فه‌تێكی یه‌كجار زۆر به‌سه‌ریاندا زاڵ ده‌بێت له‌ناو خۆیاندا ده‌ست ده‌كه‌ن به بۆڵه بۆڵ به‌یه‌كتر ده‌ڵێن با چاره‌یه‌ك بۆ ئه‌م حاڵه‌ته‌مان بدۆزینه‌وه به‌دوای كه‌سێكدا بگه‌ڕێین بۆمان بپاڕێته‌وه و شه‌فاعه‌تمان بۆ بكات بابچینه لای\n(ئاده‌م )كه‌ده‌چنه لای پێی ده‌ڵێن تۆ باوكی هه‌موومانیت و خوا به‌ده‌ستی قودره‌تی خۆی دروستی كردی و ڕووحی به‌به‌ردا كردی و فه‌رمانی به‌فریشته‌كان دا كڕنوشیان بۆ بردیت لای خوا شه‌فاعه‌تمان بۆ بكه خۆ تۆ خۆت ده‌زانیت كه‌له چ بارێكداین (ئاده‌م) له‌وه‌لاَم دا ده‌فه‌رمووێت: خوای مه‌زن ئیمڕۆ به جۆرێك غه‌زه‌بی گرتووه كه‌قه‌ت وا نه‌بووه و قه‌ت وانابێت كاتی خۆی خواردنی دره‌خته‌كه‌ی لێ قه‌ده‌غه كردبووم به‌لاَم من به‌قسه‌م نه‌كرد ئێستاش من خه‌می خۆمه بچن بۆ لای یه‌كێكی تر ئه‌وانیش ده‌چنه لای (نووح) و پێی ده‌ڵێن تۆ یه‌كه‌م نێرراوی خوای بۆ سه‌ر زه‌وی فریامان كه‌وه و له‌م باره ڕزگارمان بكه ئه‌ویش به‌هه‌مان شێوه‌ی (ئاده‌م) ده‌ڵێت خوا غه‌زه‌بی گرتووه من كاتی خۆی دوعام له نه‌ته‌وه‌كه‌م كرد من خه‌می خۆمه بچن بۆ لای (ئیبراهیم) كه‌ده‌چن بۆ لای عه‌رزی ده‌كه‌ن تۆ پێغه‌مبه‌رو خۆشه‌ویستی خوای فریامان بكه‌وه ئه‌ویش به‌هه‌مان شێوه باسی غه‌زه‌بی خوا ده‌كات و ده‌ڵێت من خه‌می خۆمه. بڕۆن بۆ لای(مووسا) كه‌ده‌چن بۆ تۆ لای عه‌رزی ده‌كه‌ن پێغه‌مبه‌رو (كه‌لیمی)خوای فریامان بكه‌وه ئه‌ویش ده‌ڵێت به‌خوا ئیمڕۆخوای گه‌وره خراپ غه‌زه‌بی گرتووه من كاتی خۆیی پیاوێكم كوشتووه كه‌نه ده‌بوو بیكوژم ئێستاش خه‌می خۆمه. بڕۆن بۆ لای (عیسا) كه‌ده‌چنه لای عه‌رزی ده‌كه‌ن تۆ به‌مناڵی له‌بێشكه‌دا قسه‌ت كردووه له‌ڕووحی خوا دروست بوویت. فریامان بكه‌وه و ڕزگارمان بكه ئه‌ویش وه‌ك ئه‌وانی پێش خۆی باس له‌غه‌زه‌بی خوا ده‌كات له‌و ڕۆژه‌دا به‌لاَم باسی هیچی خۆی ناكات و ده‌ڵێت بچن بۆ لای (محمد) ئیتر دێن بۆ لای من وده‌ڵێن تۆ دوا پێغه‌مبه‌ری و خوا له هه‌موو گوناهه‌كانی به‌روو دوات خۆش بووه فریامان بكه‌وه منیش به‌ده‌میانه‌وه ده‌چم و له‌به‌رده‌م عه‌رشی خوادا كڕنووش ده‌به‌م زۆر ده‌پاڕێمه‌وه پاشان له‌خواییه‌وه پێم ده‌ڵێن ئه‌ی(محمد) سه‌رت هه‌ڵبڕه چی داوا بكه‌یت ده‌ت درێتێ شه‌فاعه‌تت قبووڵه منیش ده‌ڵێم: خوایه! جارێ نه‌ته‌وه‌كه‌ی خۆم ! نه‌ته‌وه‌كه‌م! ئه‌ویش ده‌فه‌رمووێ: ئه‌ی (محمد) له ده‌رگای ڕاستی به‌هه‌شته‌وه كێت ئه‌وێت له ئه‌ممه‌ته‌كه‌ت بیان نێره بۆ به‌هه‌شت ئه‌مه بێجگه له‌وانه‌ی كه له ده‌رگاكانی تره‌وه ده‌چنه به‌هه‌شت قه‌سه‌م به‌وه‌ی گیانی منی به‌ده‌سته، پانی ده‌رگای به‌هه‌شت به‌قه‌ده‌ر ماوه‌ی نێوان (مه‌ككه)و(هاجر)یان نێوان (مه‌ككه)و (بوسرا)یه))\n(ئه‌م دوو شوێنه له مه‌ككه‌وه دوورن)\n(حدیث صحیح متفق علیه)\nچیرۆكی چل و دوو: ئه‌و چوار كه‌سه‌ی كه له قیامه‌تدا ناڕه‌زایی ده‌رده‌بڕن\nئه‌بو هوره‌یره(خوای لێ ڕازبێت )ده‌فه‌رمووێت:له پێغه‌مبه‌ره‌وه (دروودو سه‌لامی خوای له‌سه‌ر بێت)بیستووه ده‌فه‌رمووێت:\n((له‌ڕۆژی (قیامه‌تدا) چوار كه‌س له‌به‌رده‌م خوای گه‌وره‌دا شكات ده‌كه‌ن پیاوێكی كه‌ڕ كه هیچ نابیستێ، پیاوێكی گێل و ئه‌حمه‌ق، پیاوێكی خه‌ڵه‌فاو له‌به‌ر پیری پیاوێكی تر كه‌له كاتێكدا مردووه هیچ دیانه‌تێكی پێ نه‌گه‌یووه كه‌ڕه‌كه ده‌ڵێت خوایه كه‌ئیسلامه‌تی هات من گوێم له‌هیچ شتێك نه‌بوو، گێله‌كه‌ش ده‌ڵێت كه‌ئیسلام هات من فامم نه‌بوو منالاَن شتیان تێ ده‌گرتم، خه‌ڵه‌فاوه‌كه‌ش ده‌ڵێتكه‌ئیسلام هات من په‌كم كه‌وتبوو عه‌قڵَم له‌ده‌ست دابوو ،ئه‌وه‌ش كه‌پێش هاتنی ئیسلام مردبوو ده‌ڵێت من هیچ ئاینێكم پێ نه‌گه‌یووه ئیتر په‌یمانیان لێ وه‌رده‌گرن كه‌فه‌رمانبه‌ری ڕێنمایی یه‌كان بن و پێیان ده‌لێت: ئاگری دۆزه‌خ تان بۆ سارد ده‌كرێته‌وه و هیچ زیانتان پێ ناگه‌یه‌نێت ...))\n(حدیث صحیح اخرجه احمد والبزاز وابن ابی عاصم والبیهقی...)\nچیرۆكی چل و سێ: ده‌ستپاكی پیاوێك\n(ئه‌بو هوره‌یره(خوای لێ ڕازبێت )ده‌فه‌رمووێت:له پێغه‌مبه‌ره‌وه (دروودو سه‌لامی خوای له‌سه‌ر بێت)بیستووه ده‌فه‌رمووێت:\n((پیاوێك پارچه زه‌وی یه‌كی له‌یه‌كێكی تر كڕی كاتێك كه زه‌ویه‌كه‌ی ئه‌كێلاَ گۆزه‌یه‌كی پڕ له ئاڵتوونی تیا دۆزیه‌وه یه‌كسه‌ر بردیه‌وه بۆلای ئه‌و كه‌سه‌ی زه‌وییه‌كه‌ی لێ كڕی بوو پێی ووت: ئه‌مه ئاڵتوونی تۆیه من هه‌ر زه‌وییه‌كه‌م لێت كڕیبووه. خاوه‌ن زه‌وییه‌كه‌ش ووتی:نه‌خێر ئه‌مه هی من نییه چونكه من زه‌وییه‌كه‌و چی تری تیا بێت پێم فرۆشتووی مافی منی به‌سه‌ره‌وه نه‌ماوه دووایی چوونه لای پیاوێك تا كێشه‌كه‌یان بۆ یه‌كلایی بكاته‌وه ئه‌ویش ووتی: ئێوه مناڵتان هه‌یه؟ ووتیان به‌ڵێ یه‌كێكیان كوڕێك و ئه‌ویتر كچێكی هه‌بوو . ئینجا ووتی له‌یه‌كتریان ماره بكه‌ن با خۆیان ئه‌و پاره خه‌رج بكه‌ن و خێریشی لێ بكه‌ن .))\nچیرۆكی چل و چوار: هاوڕێ یه‌تی له‌به‌ر خاتری خوا\nئه‌بو هوره‌یره(خوای لێ ڕازبێت )ده‌فه‌رمووێت: پێغه‌مبه‌ر (دروودو سه‌لامی خوای له‌سه‌ر بێت)فه‌رمووی:\n((پیاوێك بۆ سه‌ردانی هاوڕێكه‌یی به‌ره‌و ئه‌و گونده كه‌وته ڕێ كه‌هاوڕێكه‌ی لێ بوو به‌فه‌رمانی خوا فریشته‌یه‌ك چووه سه‌ر ڕێگاكه‌ی و لێ پرسی:\nبۆ كوێ ده‌چیت؟ ئه‌ویش ووتی ده‌چمه سه‌ردانی هاوڕێكه‌م له‌و گونده جارێكی تر لێی پرسی یه‌وه ئایا هیچ چاكه‌یه‌كی له‌گه‌ڵتا كردووه وا به‌په‌رۆشی بۆی؟ ووتی نه‌خێر ته‌نها له‌به‌ر خاتری خوا خۆشم ویستووه. ئینجا فریشته‌كه ووتی من له‌لایه‌ن خواوه نێرراوم تا پێت ڕابگه‌یه‌نم كه خواش تۆی خۆش ده‌وێت))\n(حدیث صحیح واخرجه مسلم و احمد)\nچیرۆكی چل پێنج: خوا پێی خۆشه كه یه‌كێك تۆبه ده‌كات\nعبدالله كوڕی مه‌سعوود (خوای لێ ڕازبێت )ده‌فه‌رمووێت: پێغه‌مبه‌ر (دروودو سه‌لامی خوای له‌سه‌ر بێت)فه‌رمووی:\n((قه‌سه‌م به‌خوا كه به‌نده‌یه‌كی گوناهبار ده‌گه‌ڕێته‌وه و تۆبه ده‌كات خوای گه‌وره ئه‌وه‌نده‌ی پێ خۆشه كه‌زۆر له خۆشحاڵی ئه‌و پیاوه زیاتره كه بۆتان باس ده‌كه‌م\nپیاوێك له‌بیابانێكی چۆڵ و پڕ مه‌ترسی دا حوشترێكی پێ یه چی خواردن و ئاوی هه‌یه له‌و حوشتره‌ی باركردووه له شوێنێك بۆ حه‌وانه‌وه لائه‌دات و خه‌وی لێ ده‌كه‌وێت كاتێك خه‌به‌ری ده‌بێته‌وه ده‌بینێ حوشتره‌كه‌ی به‌باره‌وه ڕۆیشتووه ماوه‌یه‌كی زۆر به دووایا ده‌گه‌ڕێت زۆر تینوو ده‌بێت بڕیار ده‌دات بگه‌ڕێته‌وه بۆ شوێنه‌كه‌ی خۆی سه‌ری ده‌خاته سه‌ر باسكی و چاوه‌ڕێی مردن ده‌كات كوت و پڕحوشتره‌كه به‌خۆی و باره‌وه په‌یدا ده‌بێت. ده‌بێت ئه‌م پیاوه چه‌ند خۆشحاڵ بێت؟ ده‌خوا زیاتر خۆشحاڵه به‌تۆبه‌ی به‌نده‌كه‌ی هه‌ندیك له‌ڕاوییه‌كانی ئه‌م حه‌دیسه ئه‌مه‌ش ده‌گێڕنه‌وه :\nكاتێك پیاوه‌كه چاوی به حوشتره‌كه‌ی ده‌كه‌وێته‌وه خێرا په‌لاماری ده‌دات له خۆشی یانا سه‌ری لێ ئه‌شێوێت و هه‌ڵه ده‌كات و ده‌ڵێت خوایه تۆ به‌نده‌ی منی و منیش خوای تۆم هه‌زار شكور بۆ تۆ ).


ماڵپه‌ڕی ناوه‌ندی جاک\nئاگاداری هه‌موولایه‌ک ده‌که‌ینه‌وه که ته‌نها بابه‌ت له‌سه‌ر تاوانی ژینۆساید، کۆمه‌ڵکوژی، پاکتاوی ڕه‌گه‌زی و تاوان دژ به مرۆڤایه‌تی بڵاوده‌که‌ینه‌وه، بابه‌ته‌کان ده‌کرێ له‌سه‌ر نه‌ته‌وه‌ی کورد یا نه‌ته‌وه‌کانی دیکه بن .... بابه‌تی به‌ده‌ر له‌و دۆزانه پشتگوێ ده‌خرێت.\nبه‌رنامه و په‌یڕه‌وی ناوخۆی ناوه ندی چاک\nگه‌ر ده‌ته‌وێ له ناوه‌ندی چاکدا ببیت به ئه‌ندام، کرته بکه سه‌ر\nلۆگۆی نوێی ناوه‌ندی چاک ___________\nفیلم و بابه‌ت له‌سه‌ر ژینۆسایدی ئه‌نفال\nبه قانونی ناساندنی ئه‌نفال و هه‌ڵه‌بجه وه‌ک جه‌نه‌ساید له هۆمه‌ڵگای نێونه‌ته‌وه‌ییدا\nله‌نده‌ن 16ی مارسی 2008\nعه‌داله‌ت عومه‌ر ساڵح: شاڵاوی ئه‌فال و کاریگه‌ری له‌سه‌ر باری ئابوری و ده‌رونی و کۆمه‌ڵایه‌تی ئافره‌تی به‌جێماوه‌ی ئه‌نفال\nعه‌لی مه‌حمود: 14/4چۆن کرا به ڕۆژی ئه‌نفال\nگۆران هه‌ڵه‌بجه‌یی: له یادی 20 ساڵه‌ی کاره‌ساتی ئه‌نفالدا\nشاخه‌وان شۆڕش: که‌نعان مه‌کییه گه‌لکوژی ئه‌نفال بۆ ناسنامه‌ی هاوبه‌ش و بنیاتنانی ئێراقی نوێ به‌کارده‌هێنێت\nڕیپۆرتاژێک له سه‌ر گۆرینی لۆگۆی (چاک)\nماڵپه‌ڕی (chak.be) ماڵپه‌ڕ و زمانحاڵی ناوه‌ندی (چاك)ه. ئه‌م ماڵپه‌ڕه ته‌رخانکراوه بۆ بابه‌ته‌کانی توێژینه‌وه و لێکۆڵینه‌وه له‌سه‌ر دۆزی ژینۆساید، کۆمه‌ڵکوژی، پاکتاوی ڕه‌گه‌زی و تاوان دژ به مرۆڤایه‌تی. هه‌رچ توێژینه‌وه‌یه‌ک، لێکۆڵینه‌وه‌یه‌ک یاخود وتارێک که له‌سه‌ر ئه‌م بابه‌تانه بێت له‌م ماڵپه‌ڕه‌دا بڵاوده‌کرێته‌وه، جێگه‌و کاتی بۆ ته‌رخان ده‌کرێت.\nداوا له ته‌واوی ڕۆشنبیران و لێکۆڵه‌ران ده‌که‌ین بابه‌تی له‌م جۆره‌مان بۆ بنێرن تاکو ئێمه له‌م ماڵپه‌ڕه بچوکه‌دا بڵاوی بکه‌ینه‌وه.\nبه‌پێچه‌وانه‌وه ئه‌گه‌ر بابه‌ت له‌سه‌ر ژینۆساید، پاکتاو و کۆمه‌ڵکوژی و تاوان دژ به مرۆڤایه‌تی نه‌بێت، به‌داوی لێبوردنه‌وه له‌م سایته‌دا بڵاوناکرێته‌وه.\nجگه له‌و بابه‌تانه، ئه‌م ماڵپه‌ڕه ناوه‌ندی ڕاگه‌یاندنی خودی ناوه‌ندی چاکه و تیایدا هه‌موو هه‌واڵ وده‌نگو باسێک یاخود ڕاگه‌یاندنه‌کانی ناوندی چاکی تیادا بڵاو ده‌کرێته‌وه.\nبۆ خوێندنه‌وه‌ی نوێتر‌ین هه‌واڵ کرته‌ی سه‌ر چاک نیوز بکه\nله بیره‌وه‌ری 20 ساڵه‌ی تاوانی کیمیابارانکردنی گۆپته‌په و ئه‌نفالی چواردا، پێویسته سه‌رجه‌م تاوانباران بێ جیاوازی بدرێنه دادگا\n14/4 چۆن کرا به ڕۆژی ئه‌نفال .. عه‌لی مه‌حمود\nیه‌که‌م شاڵاوی جینۆسایدی کورد، له‌شه‌هید کردنی یه‌که‌م زانکۆی شۆڕشی کوردستان له قه‌ڵادزی وه له 24. 04. 1974 ده‌ستی پێکرد. ده‌با ئه‌و ڕۆژه به‌ره‌سمی به‌ڕۆژی جینۆسایدی کورد بناسێنین .. خالید ئه‌حمه‌د ئاسنگه‌ر\n له شاری لاهای هۆله‌ندا له‌سه‌ر مۆنه‌مێنتی قوربانیانی جه‌نگی جیهانی دووه‌م یادێکی پڕ شکۆ له قوربانیانی ئه‌نفال کرایه‌وه\nبه‌ژینۆساید ناسینی ئه‌نفال هه‌نگاوێکی گرنگه و چاوه‌ڕوانی داوای لێبوردنی ئێراق ده‌که‌ین\nده‌قی بڕیاری په‌رله‌مانی عیراق بۆ به‌جینۆساید ناساندنی ئه‌نفال و كیمیابارانی كورد\n14. 4. 2008 تێپه‌ڕینی بیست ساڵ به‌سه‌ر تاوانی شومی ئه‌نفال\nئه‌نفال کوژاندنه‌وه‌وه‌ی 182000 مۆمی ژیان\nئه‌نفال تاوانی گه‌لکوژی ئێراق دژی نه‌ته‌وه‌ی کورد\nبۆ خوێندنه‌نه‌وه‌ی گۆڤاری نوگره‌سه‌لمان کلیلی سه‌ر ژماره‌ی لاپه‌ره‌کان بکه:\nل1، ل2، ل3، ل4، ل5، ل6، ل7، ل8\nبۆ بینینی وێنه و چاڵاکییه‌کانی چاک له کوردستان کرته‌ی خواره‌وه بکه\nدۆسیه‌ی هه‌ڵه‌بجه و ئه‌نفال گه‌یشته په‌رله‌مانی سویسرا\nماڵپه‌رِی )چاك نیوز( كه‌وته كار\nلۆگۆی نوێی ناوه‌ندی چاک \nدۆزه‌خی ئه‌نفال ...................ئاسۆ بیاره‌یی 1 2 3 4 5\nچاک / کۆمیته‌ی رۆژهه‌ڵات\nڕوونکردنه‌وه‌ی ناوه‌ندی چاک سه‌باره‌ت به کۆنگره‌ی هه‌ولێر\nئایا کوردستانی عێراق هاوپه‌یمانێکی باشه.....له نووسینی میشێل رۆبین\nناوی بکه‌رانی کۆمه‌ڵکوژییه‌کی کورده‌کان ئاشکرا بوو\nساڵڕۆژی دا مه زراندنی ناوه ندی چاک پیرۆز بێت !\nئانرات له ئه‌نجامی چاوپێکه‌وتنێکی ته‌له‌ویزوێنییه‌وه دۆسییه‌ی بۆ کرایه‌وه‌و چاره‌نووسی گه‌یشته زیندان\nناوه‌ندی چاك له په‌رله‌مانی ئه‌وروپا میوانداریکراوه\nڕۆژی چوار شه‌ممه به‌رواری 28/11/2007 شاندێکی ناوه‌ندی چاک که پێکهاتبوو له به‌رێزان (خاتوو روناک ئه‌حمه‌د ،عه‌لی مه‌حمود ،عه‌لی قادر) به‌شدارییان کرد له کۆنفرانسێکی رۆژناماوانی سه‌باره‌ت به پرسی هه‌نوکه‌یی له باکووری کوردستان ،شایه‌نی باسه له په‌راوێزی کۆنفرانسه‌که‌دا ئه‌ندامانی ناوه‌ندی چاک چه‌ندین دوکۆمێنت و په‌رتووکی تایبه‌ت به‌پرسی جینۆسایدی گه‌لی کوردی به‌سه‌ر به‌شدار بووه بیانییه‌کاندا دابه‌ش کرد که له‌ناویاندا به‌رێزان ((Hogo Rompaey, jean Lambert که ئه‌ندامانی په‌رله‌مانی ئه‌وروپا و  چه‌ندین ئه‌ندام په‌رلامانی به‌ڵژیکی و که‌سایه‌تی سیاسی و نووسه‌رو رۆژنامه‌نووسی تێدا بوو .\nهه‌روه‌ها ئه‌وه‌ی شایه‌نی ئاماژه‌یه به چاودێری گروپی چه‌پ له په‌رله‌مانی ئه‌وروپی رۆژانی 3و4 /12/2007 کۆنفرانسیکی نێو نه‌ته‌وه‌یی له‌سه‌ر پرسی کورد له تورکیا له په‌رله‌مانی ئه‌وروپا ساز ده‌کرێت ، که تیایدا چه‌ندین که‌سایه‌تی جیهانی له هه‌ڵگرانی نۆبڵی ئاشتی و نۆبڵی ئه‌ده‌ب پشتگیری کۆنفرانسه‌که ده‌که‌ن له‌وانه( قه‌شه دیسمۆند توتو له باشووری ئه‌فریقیا ، شیرین عه‌بادی له ئێران،وه هارۆڵد پینته‌ر هه‌ڵگری نۆبڵی ئاداب له به‌ریتانیا ، وه بیان کایاگه و نۆام چۆمسکی و یه‌شار که‌مال و له‌یلا زانا،به به‌شداری چه‌ندین ئه‌کادیمی و که‌سایه‌تی سیاسی و روناکبیری ناسراو به‌رێوه ده‌چێت .\nکۆنگره‌ی دووه‌می چاک به سه‌رکه‌وتوویی کۆتایی به کاره‌کانی خۆی هێنا\nله ماوه‌ی دوو ڕۆژی ڕابردوودا له 1.12 و 2.12 دا له ژێر دروشمی هه‌موو تاوانباران بێ جیاوازی بۆ دادگا، کۆمه‌ڵێ له ئه‌ندامانی چاک له وڵاتی جیاجیای ئه‌وروپا به‌شداری کۆنگره‌که بوو، جگه‌له‌وه‌ی گه‌لێ له ئه‌ندامانی دیکه له ئه‌مه‌ریکا، کوردستان و ئه‌وروپا له ڕێگه‌ی ئه‌نته‌رنێته‌وه ڕاسته‌وخۆ به پێی توانا به‌شداریی گفتوگۆ و دوانه‌کان و بڕیاره‌کانی کۆنگره‌یان کرد. به گیانێکی کراوه و دیموکراسیانه کۆنگره چووه‌سه‌ر یه‌که یه‌که‌ی خاڵه‌کان و پاشان ده‌سته‌ی نوێی کارگێر و ده‌سته‌کانی دیکه هه‌ڵبژێردران. له ئێواره‌ی رۆژی یه‌کشه‌مه‌دا کۆنگره سه‌رکه‌وتووانه کۆتایی به کاره‌کانی خۆی هێنا.\nوێنه‌ی هه‌ندێ له ئه‌ندامانی به‌شداربوو\nچه‌ند لابه‌ره‌یه‌کی شاراوه له مێژووی کۆمه‌ڵکوژیه‌کان .. عه‌لی مه‌حمود\nله یادی 20 ساڵه‌ی ئه‌نفالدا ڕیسوای ناڕه‌وایی و سوکایه‌تیه‌کان ده‌که‌ین


1 ئارەقەکردنه‌وه بەشێکە لە سوڕی تا، تا بەلەرز دەست پێدەکات و دوایی پلەی گەرمی لەش بەرز دەبێتەوەو پاشانیش ئارەقەکردنه‌وه ڕودەدات، هەندێک حاڵەتی وەکو تای ماڵتا زیاتر ئارەقەکردنیان لەگەڵ دایە .\n7 هۆکاری نەخۆشی دیکەی وەکو فرە دەردانی هۆرمۆنی گەشە، نەخۆشی شەکرە، لەکارکەوتنی کۆئەندامی دەماری ئۆتۆنۆمی (سیمپساوی، پاراسیمپساوی) .\nشایانی باسە هەموو ئەو هۆکارانە چارەسەری تایبەتی خۆیان هەیە.


سلێمانی: بۆیەكەمجار نەشتەرگەرییەكی گەورەی دڵ ئەنجامدرا\nئەمڕۆ ھەینی لە نەخۆشخانەی دڵ لە شاری سلێمانی بۆ یەكەمجار لە هەرێمی ئامێری ڕۆتابلەیتەر خرایە كار كە بەكاردێت بۆ ئەو نەخۆشانەی كە كلس دەمارەكانی دڵی گرتوەو كلسەكە ناهێڵێت شبكەو باڵۆن دابنرێت بۆ دەمارەكان.\nنەخۆشخانەی بوژاندنەوەی دڵ لەشاری سلێمانی بۆ یەكەم جار لەسەر ئاستی هەرێم وعێراق ئامێرێكی پزیشكی پێشكەوتوو دەخاتە بواری كركردن، د. ئارام جەمال میرزا، پسپۆڕی نەخۆشیەكانی دڵ لەنەخۆشخانەی پسپۆڕیەكانی دڵ، لەلێدوانێكدا بۆ میدیاكان رایگەیاند" بەمەبەستی كەمكردنەوەی فشار لەسەر ئەو هاوڵاتیانەی كە بەهۆی كەمی ئامێر و كەم دەرامەتی ناتوانن نەشتەرگەریەكانی دڵ ئەنجام بدەن یاخوود روو دەكەنە دەرەوەی وڵات، نەخۆشخانەی بوژانەوەی دڵ بەردەوام هەوڵی داوە ئامێرە پێشكەوتووكان لەبواری تەندروستی دەستەبەر بكات".\nوتیشی" ئەمرۆ توانیمان بۆیەكەمجار لە هەرێم ئامێری رۆتابلەیتەر بەسەركەوتوویی بۆ نەخۆش بەكاربهێنین، پێشتر هەر نەخۆشێك پێویستی بەم ئامێرە هەبووەیە ناچار دەبوو روبكاتە دەروەی هەرێم كە تێچوویەكی زۆر لەسەر دەكەوت".\nئاماژەی بەوەشكردووە" تێچوی ئامێرەكە لەسەر ئەركی وەزارەتی تەندروستی و بەرێوەبەرایەتی تەندروستی سلێمانییە و تێچوەكەی نزیكەی ١٠٠ ملیۆن دینارە و هیچ تێچویەك لەسەر نەخۆش ناكەوێت تەنها ئەو بڕە پارەیە نەبێت كە پێشتر بۆ شەبەكە و باڵۆن دیاریكراوەو لەئێستاشدا ١٣٠ نەخۆشمان هەیە پێویستی بەئامێرەكەیە".\nد. ئارام جەمال ئەوەشی خستەروو" لەساڵی ٢٠١٧ نزیكەی ١١ هەزار نەخۆش سەردانی نەخۆشخانەیانیكردووەو ٣١٠ نەشتەرگەری گەورە كراوەو دوو هەزارو ٥١٨ قەستەرەو سێ هەزارو ٥٣٠ شەبەكەو باڵۆن بۆ نەخۆش ئەنجامدراوە".\nسێ هاوڵاتی له باشوری كه‌ركوك له‌لایه‌ن چه‌كدارانی داعشه‌وه كوژران و برینداركران\nسوریا هه‌ڵوێستی خۆی له‌باره‌ی داگیركردنی عه‌فرینه‌وه راگه‌یاند\nیه‌په‌گه: له عه‌فرین ده‌ستمان به هێرشكردن كردووه\nوڵاتێكی عه‌ره‌بی ئیدانه‌ی داگیركردنی عه‌فرین ده‌كات\nشۆڕش؛ کوڕ و باوکێک بریندار بوون\nحه‌دیسی: هه‌رێم به‌پاره‌كه‌ی به‌غدا و داهاتی نه‌وت ده‌توانێت ته‌واوی موچه‌ی فه‌رمانبه‌ران بدات\nچیك بڕیاری راده‌ستكردنی ساڵح موسلیمی هه‌ڵوه‌شانده‌وه\nتۆمه‌تبارانی سه‌ره‌كی كوژرانی فه‌رمانده‌كه‌ی حدك ده‌ستبه‌سه‌ركران\nئاڵا تاڵەبانی: دڵنیابن لە داهاتوو خەڵكی كوردستان و كەركووك لە پلانە ئیقلیمییەكان تێ ئەگەن\nئه‌مریكا له‌باره‌ی عه‌فرینه‌وه بێده‌نگی شكاند


جونا سوبحی – دڵخواز ئیسماعیل 31, 08, 2017\nدیاردەی ناسەقامگیریی سیاسی، سەرەڕای جیاوازیی قەبارە و ئاستی بەربڵاوییەکەى بەپێی کات و شوێن، بە دیاردەیەکی بەربڵاو دادەنرێت و هیچ کۆمەڵگه‌یەکی سیاسی لێی بەدوور نییە. بۆ نموونە، دەبینین ئەم دیاردەیە زیاتر لە وڵاتە دواکەوتووەکاندا هەیە، نەک لە وڵاتە پێشکەوتووەکان. ئەم دیاردەیە کورت نابێتەوە، واتە تەنیا دوچارى دەوڵەت نابێت، بەڵکوو ڕووبەڕووى ئەو کیان و هەرێمانەیش دەبێتەوە، کە ئامانجیان گەیشتنە بە قۆناغی دەوڵەتبوون؛ وەک هەرێمى کوردستان، کە تووشى دیاردەی ناسەقامگیریی سیاسی بووە. بۆیە لەم وتارەدا، هەوڵ دەدەین تیشکى بخەینە سەر.\nیەکەم: دیاردەی ناسەقامگیریی سیاسی چییە؟\nتوێژەران و لێکۆڵەرەوانى سیاسی دەربارەی دیاردەی ناسەقامگیریی سیاسی پێناسەى جیاوازیان هەیە. لێرەدا دیارترین پێناسەکان بەکورتى دەخەینە ڕوو، لەوانە:\nلوسیان پای (Lucian Pye) یەکێکە لە گەورە زاناکانی ئەمریکا و پێی وایە، ناسەقامگیریی سیاسی بەستراوەتەوە بەو گۆڕانکارییەى کە لە سیستەمى سیاسیدا روو دەدات و سیستەمەکە سەرکەوتوو نابێت، لە ڕازیکردن و تێرکردنی داواکاریی تاکەکانیدا کە وا دەکات ژمارەیەکی زۆر لە هاووڵاتییان هەست بە نیگەرانی بکەن. پرۆفیسۆری ئەمریکی، ساموێل هانتینگتۆن (Samuel Huntington) دەڵێت: "دیاردەی ناسەقامگیریی سیاسی، به زیادبوونی داواکارییە سیاسییەکان و بێتواناییی دامەزراوە سیاسییەکان لە وەڵامدانەوەیاندا زیاد دەکات. دکتۆری میسری، "حەمدی عەبدوڵڕەحمان حەسەن"، پێی وایە كه دیاردەی ناسەقامگیریی سیاسی، بریتییە لە بێتواناییی سیستەمى سیاسی لە چۆنێتیی مامەڵەکردن بە شێوەیەکی سەرکەوتوو لەگەڵ ئەو قەیرانانەی کە ڕووبەڕووی دەبنەوە. ئەمەیش دەبێتە هۆی بەکارهێنانی توندڕەویی سیاسی لە لایەک و، کەموکورتیی ڕەوایەتی (شەرعییەت) و کاریگەرییەکانى لە لایەکی ترەوە.\nلێرەدا بە شێوەیەکی گشتى ئاماژە بەو بیرۆکە سەرەکییانە دەکەین، کە بە دەوری دیاردەی ناسەقامگیریی سیاسییەوەن، لەوانە: یەکەمیان، دیاردەیەکى نەرێنییە، کە لە ئەنجامى گۆڕانکارییەکی ناڕێکخراوەیی، یان چاوەڕواننەکراو، جا چ لەسەر ئاستی سیستەمی سیاسی بەگشتی بێت، یان لەسەر ئاستی کومەڵگه، وێنا دەبێت. دووەمیان،نەبوونى ڕەزامەندیی کۆمەڵایەتییە لە ئەنجامى نەمانی ڕەوایەتی و کاراییی سیستەمى سیاسی. سێیەم، دەکرێ ناسەقامگیریی سیاسی بە چەند دیاردەیەک بێت، وەکوو: توندڕەویی ئاراستەکراو بەرەو دەوڵەت و کۆمەڵگه لە جۆری تیرۆر؛ یان جەنگی ناوخۆیی لە شێوەی شۆڕش، یان یاخیبوونی گەل. بێجگە لەوەى کە باسمان کرد، ناسەقامگیرى، دیاردەیەکی کۆمەڵایەتییە و دەکرێ بۆ چەند جۆرێک دابەش بکرێت، وەک: ناسەقامگیریی سیاسی، ناسەقامگیریی ئابووری، ناسەقامگیریى کۆمەڵایەتى و هتد. هەروەها بوونى یەکێک لەم جۆرانە دەبێتە هۆى سەرهەڵدانى جۆرەکانی تر؛ بۆ نموونە ناسەقامگیریى ئابوورى، دەبێتە هۆى سەرهەڵدانى ناسەقامگیریى سیاسی.\nدووەم: ڕەهەندەکانی دیاردەی ناسەقامگیریی سیاسی لە هەرێمی کوردستاندا\nدوای ڕاپەڕینە مەزنەکەى ساڵی 1991 لە دژی ڕژێمی سەددام حسێن، هەرێمی کوردستان بەپێی ئەمری واقع، بووە هەرێمێکی سەربەخۆ؛ سەرباری ئەوەى کە بارودۆخی هەرێمی کوردستان لەو کاتەدا نالەبار و ناجێگیر بوو، کە ئەمەیش بۆ دوو هۆکاری سەرەکی دەگەڕێتەوە: یەکەم، ئەو کێشە و گیروگرفتانە بوو، کە ڕژێمی سەددام حسێن بۆ کوردستانی دروست دەکرد. دووەم، ڕوودانى جه‌نگى ناوخۆ بوو لە نێوان "پارتى دیموکراتى کوردستان" و "یەکێتیى نیشتمانیى کوردستان"دا، کە بووە هۆى دابەشبوونى هەرێم بۆ دووئیدارەیی. ئەمەیش کاریگەرییەکی گەورە و نەرێنیی زۆری لەسەر بارودۆخی تەواوی هەرێم و دانیشتووانەکەی، لەسەر هەموو ئاستەکانى سیاسی، دەروونی، ئابووری و کۆمەڵایەتی دروست کرد؛ لەگەڵ نەبوونی ئاسایش و سەقامگیری، کە بووە هۆى دروستکردنی قۆناغی یەکەمی دیاردەی ناسەقامگیری لە هەرێمى کوردستاندا. بەڵام لە قۆناغی دووەمدا، دواى ساڵى 2003، بەپێچەوانەى قۆناغی یەکەم، هەر دوو ئیدارەی هەرێم یەکیان گرتەوە و، هەرێمی کوردستان تا ڕاددەیەک بە بەراورد لەگەڵ ناوچەکانی دیکەی عێراق هەستى بە سەقامگیریی ڕێژەیی کرد؛ سەرەڕای گەشەسەندنی ئابووری و فرەلایەنیى سیاسیی هەرێم لەو کاتەدا، بەڵام ئەمانە هەمووی گۆڕانکارییان بەسەردا هات. لە سەرەتای ساڵی 2014دا دیاردەی ناسەقامگیریی سیاسی بە ڕێژەیەک لە هەرێمی کوردستاندا زیادى کرد، بەتایبەتى لەو کاتەدا کە حکوومەتى هەرێمی کوردستان ڕووبەڕووی قەیرانگەلێکی جۆراوجۆر بووەوە، کە بوونە هەڕەشە لەسەر سەقامگیرییەکەی. بۆیە لێرەدا بە شێوەیەکی کورت ئاماژە بە چەند فاکتەرێک دەکەین کە بوونە هۆکاری سەرهەڵدانی ئەو دیاردەیە لە هەرێمی کوردستاندا، کە بریتی بوون لە: لاوازیی بنیادى سیاسی و کۆمەڵایەتی، دابەشبوونە سیاسییەکان، ململانێ ناوخۆیییەکان، نەبوونى دامەزراوە، قەیرانە ئابوورییەکان، پەیدابوونی بیانییەکان و کێشەی وەرگرتن و ڕەتکردنەوە و دەستێوەردانە ناوخۆیی و هەرێمی و نێودەوڵەتییەکان. ئەم فاکتەرانە بوونە هۆى سەرهەڵدانى چەندین ڕەهەند بۆ ناسەقامگیریى سیاسی لە هەرێمى کوردستاندا، کە هەوڵ دەدەین باس لە گرنگترینی ئەو ڕەهەندانە بکەین:\n١-  ڕەهەندی سیاسی و ئاسایش: ئەم ڕەهەندە، خۆی لە چەند خاڵێکی جەوهەریدا دەبینێتەوە کە دیارترینیان بریتین لە:\nئا- ناکۆکییە سیاسییەکان؛ ناکۆکییە سیاسییەکان ڕۆڵێکى گرنگیان هەبوو لە زیادکردنى ناسەقامگیریی سیاسیی هەرێمدا بە هۆى نەبوونى کاراییی سیستەمى سیاسییەوە، هەرچەندە سیستەمى سیاسی توانیویەتى پارێزگارییەکی ڕواڵەتى لە نەگۆڕانى حکوومەت بکات لەژێر سێبەری ژینگەیەکى نالەباردا لە هەریمى کوردستان، کە زۆربەى لایەنە سیاسییەکان ململانێیان دەکرد لەسەر ئامڕازەکانی دەسەڵاتی سیاسی و بەرژەوەندیى جۆراوجۆر و جیاواز لە یەکتری، بە دوو ئاراستەى جیاوازدا؛ ئاراستەى یەکەم، هەوڵدان بۆ وەرگرتنەوەى مافەکان، کە بەپێچەوانەوە ئاراستەى دووەم، بریتییە لە هەوڵدان بۆ گەڕانەوەی هێز و دەسەڵات، کە دەتوانین ئاماژە بەو ناکۆکییانە بکەین لەسەر دوو ئاستى سەرەکى:\nئاستى یەکەم: ناکۆکییە ناوخۆیییەکان؛ کە وێنا دەبن لە ناکۆکیی نێوان لایەنە سیاسییەکانى کوردستاندا سەبارەت بە یاسای سەرۆکایەتیی هەرێم و مانەوەی سەرۆک مەسعوود بارزانی لە پۆستەکەی خۆیدا، سەرەڕای تەواوبوونی ماوەی سەرۆکایەتییەکەی و (بەپێى بۆچوونى ئێمە مانەوەى سەرۆک مەسعوود بارزانى، لە پۆستەکەیدا لە کاتى ئێستادا پێویستە بۆ ڕووبەڕووبوونەوەی ئەو ئاستەنگ و لێکەوتە چارەنووسسازانەى کە دوچارى هەرێمى کوردستان بوونە) سەرەڕای ناکۆکییەکانى نێوان لایەنە سیاسییەکان لەسەر هەموارکردنى یاسای سەرۆکایەتیى هەرێم، کە هۆکارێک بوو بۆ پەکخستنی پەرلەمانی کوردستان لە تشرینی یەکەمی ساڵی 2015دا؛ کە ئەویش بووە هۆی سەرهەڵدانی قەیرانێکی چەقبەستووی ترى سیاسی لە هەرێمدا، کە تا نووسینی ئەم دێڕەیش قەیرانەکە هەر بەردەوامە و، دەتوانین بڵێین پەکخستنى پەرلەمان دیارترین قوربانی بوو لە سەرووی هەموویانەوە، کە کاریگەرییەکانى، لەژێر سێبەری قەیرانی بۆشاییی دەستووری و یاساییدا، بەرەو ئاراستەیەکی خراپتر و ئاڵۆزتر ڕۆیشت.\nئاستى دووەم: ناکۆکییە دەرەکییەکان؛ ئەو ناکۆکییانەن کە لە نێوان هەرێمى کوردستان و حکوومەتی ناوەندى (بەغدا) لە ساڵی 2014دا سەریان هەڵدا؛ کاتێک کە نیگەرانییەکان زیاتر بوون، بە هۆی ناکۆکییەکانى نێوانیان سەبارەت بە چەند پرسێک، لەوانە: بڕیاری حکوومەتی هەرێمى کوردستان بۆ هەناردەکردنی نەوت و گاز بە شێوەیەکی سەربەخۆ و، لە بەرامبەر ئەمەیشدا حکوومەتی ناوەندى دەستی کرد بە ڕاگرتنى خەرجییەکانی پشکی هەرێمی کوردستان لە موازەنەی گشتی، بە بڕیاری سەرۆکوەزیرانی پێشووی عێراق، نووری مالکی، لە پێناو بەدیهێنانی بەرژەوەندییە سیاسییەکانیدا. ئەمەیش واى کرد کە هەرێم بکەوێتە ناو قەیرانی دارایی و، تا ئێستایش نەیتوانیوە لێی دەرباز بێت. لە لایەکى ترەوە، هەوڵدانی حکوومەتی ناوەندی بۆ ناچارکردنی هێزی پێشمەرگەی کوردستان بۆ پاشەکشەکردن لەو شوێنانەی کە دوای ڕزگارکردنی عێراق لە لایەن ئەمریکا لە ساڵى 2003ەوە حوکمی تێدا دەکردن، وەک: کەناراوەکانی فوڕات و چیای شنگاڵ و خانەقین و جێبەجێکردنی ماددەی (140)ی دەستووری عێراق، کە تایبەتە بە ناوچە کوردستانییەکانی دەرەوەی هەرێم. کۆی هەمووی ئەمانە، بوونە هۆى مەلەفگەلێکی گەرمی ناکۆکییەکانى نێوان هەرێم و بەغدا .\nب- بڵاوبوونەوەى گەندەڵی؛ گەندەڵی بە هەموو جۆرەکانییەوە ڕۆڵێکى گرنگى هەبووە لە بوونى ناسەقامگیریی سیاسی لە هەرێمى کوردستاندا و سەرهەڵدانى دیاردەی ململانێ لە نێوان لایەنە سیاسییەکان لەسەر دابەشکردنی پۆست و شوێنەکان لە دامەزراوەکانی دەوڵەتدا. ئەمەیش لە دەرەنجامى لاوازیی ئەدای دامەزراوەکانى دەوڵەتە لە کارنەکردن و دوورکەوتنەوە لە پێوەرەکانى پسپۆڕى و کارامەیی لە دامەزراوەکانى دەوڵەتدا. بۆ نموونە، دەبینین دیاردەى بەرتیل و خزمخزمێنە لە نێوان دەستەبژێرە سیاسییەکاندا پەرەى سەندووە. بۆ سەلماندنى ئەمەیش، پشت دەبەستین بەو بەڵگەیەی لە لایەن وەزارەتی دەرەوەی ئەمریکاوە لە ساڵی 2006دا لە سایتی ویکیلیکسدا بڵاو کراوەتەوە و، ئاماژە دەکات بەوەی کە گەندەڵی گەورەترین کێشەیە ڕووبەڕووى ئابووریی هەریم بووەتەوە. بۆ نموونە، پیاوانی کار هەوڵ دەدەن گرێبەستى حکوومى بکەن و بە ڕێژەى 10 بۆ 30 لەسەدای بەهای گرێبەستەکە وەربگرن، بۆ ئەوەی ببن بە هاوبەش لەو کۆمپانیایانەدا کە مڵکدارەکەی یەکێک لە چاودێرانی حزبییە و، 10 لەسەدای تر بۆ بەڕێوبەری فەرمانگە حکوومییەکەیە کەوا گرێبەستەکە دەردەکات. هەروەها گەورەترین گەندەڵی، ئەمڕۆ لە کەرتی نەوتدا بەرچاو دەکەوێت؛ کە ئەمەیش بووەتە هۆى زیادبوونى قەیرانى دارایی لە هەرێمدا، کە وای کرد حکوومەت نەتوانێت مووچە بۆ فەرمانبەرەکانی دابین بکات .\nت- دەستێوەردانە هەرێمییەکان؛ دەستێوەردانە هەرێمییەکان، بەتایبەتى لە لایەن هەر دوو وڵاتى درواسێ، تورکیا و ئێرانەوە، ڕۆڵێکى گرنگى لە ناسەقامگیریى سیاسیی هەرێمدا هەبووە، وەک: گرنگیدانی تورکیا بە هەرێمی کوردستان و نزیکبوونەوەى لە پارتی دیموکراتی کوردستان، بەرامبەر بە هێژموونیی ئێران لەسەر سنوورەکانى ژێر دەسەڵاتى یەکێتیی نیشتمانیی کوردستان و لایەنەکانى تر؛ کە کاریگەرییەکى نەرێنیى هەبووە لەسەر ڕێکنەکەوتنى نێوان لایەنە سیاسییەکان و زیادبوونى دیاردەى ناسەقامگیریى سیاسی.\n٢- ڕەهەندی ئابوورى و کۆمەڵایەتی: ئەمەیش خۆی لە چەند خاڵێکدا دەبینێتەوە:\nئا- گەڕانەوەی متمانەی ئابوورى؛ لەگەڵ دابەزینى نرخی نەوت، گورزێگی نوێ بەر دەرهێنانی نەوت لە هەرێمی كوردستان کەوت، کە بەقەد ململانێ و ناکۆکییە سیاسییەکان زەرەری هەبوو. هەروەها گوشاری قورسی قەرزەکانی سەر حکوومەتی هەرێمى کوردستان و تێکچوونی هێڵی بۆڕیی نەوت بە هۆى جەنگی دژ بە ڕێکخراوی تیرۆریستیی بەناو دەوڵەتی ئیسلامی لە عێراق و شام (داعش)، کە بووە هۆی کەمبوونەوەی جووڵەی بەرهەمهێنان و، زیادبوونى بێکارى و وەستانی زیاتر لە 6000 (6 هه‌زار پڕۆژەى وەبەرهێنان) کە هەمووی ئەمانە بوونە هۆی سەرهەڵدانی قەیرانی ئابووری و کۆمەڵایەتی.\nب- ڕێکخراوە تیرۆریستییەکان؛ سەرهەڵدانى ڕێکخراوی دەوڵەتی ئیسلامی لە عێراق و شام (داعش)، کە بە درێژاییی سنووری کوردستان کاریگەریی نەرێنیى لەسەر توانای وڵات هەبوو بە مەبەستى پارێزگاریکردن لە پێگە و شوێنی خۆی، وەکوو بنکەیەکی ئارام و ڕێگه‌یەک بۆ بازرگانی بەرەو بازاڕی بەرفراوانتر لە باشووری عێراق؛ سەرباری داواکاریی پڕچەککردن بۆ بەرپەرچی هێرشی داعش، کەوا بووە هۆی تێکچوونی میزانییەی هەرێم لەژێر سێبەری قەیرانی داراییدا؛ هەروەها هاتنى ژمارەیەکى زۆر پەنابەر و ئاوارە کە ژمارەیان زیاتر لە یەک ملیۆن هاووڵاتی بوو کە بە هۆی هێرشی چەکدارانی داعش ئاوارە بوون. ئەمانە هەمووی ڕەهەندگەلێکن، کەوا کاریگەریی نەرێنییان لەسەر ئابووریی هەرێمى کوردستان هەبوو وة بوونە مایەى زیادبوونی هەڕەشە و مەترسی، کە لە دەرەنجامدا زۆربەی ئەو وەبەرهێنەر و کۆمپانیا بیانییانەى لە هەرێمی کوردستاندا کاریان دەکرد، کشانەوە و هەرێمى کوردستانیان جێ هێشت.\nلەوەى کە باسمان کرد، بۆمان دەرکەوت هەرێمی کوردستانی عێراق بە چەندین ڕەهەندی جۆراوجۆر دوچارى دیاردەى ناسەقامگیریی سیاسی بووەتەوە، لەوانە: سیاسی، ئاسایش، ئابووری و کۆمەڵایەتی؛ کە ئەمەیش دەگەڕێتەوە بۆ نانەرمی و بێتواناییی سیستەمى سیاسی بۆ خۆگونجاندن لەگەڵ گۆڕانکارییە تازە دروستبووەکاندا لەسەر ئاستى ناوخۆیی و دەرەوە. ئەم ڕەهەندانە و هی تریش، هەڕەشەن بۆ تەقینەوەی دۆخەکە لە ناوخۆوە؛ ئەگەر ئەمەیش ڕووی دا، ئەوا لەسەر کۆمەڵگه‌ی کورد و یەکێتییەکەی، زۆر مەترسیدارتر دەبێت. لێرەدا جێى خۆیەتی بپرسین، چارەسەر بۆ ڕووبەڕووبوونەوەی ئەم دیاردەیە لە هەرێمى کوردستاندا چییە؟ لەژێر ڕۆشناییی ئەو پێشهاتانەدا کە ئاماژەمان پێ دان و، ئەو ڕەهەندانەی کە لە سەرەوە تیشکمان خستنە سەریان و، لە پێناو ڕوانینێکى شەفاف و ستراتیژیی ڕووندا بۆ نەهێشتن و کەمکردنەوەی ئەم دیاردەیە لە هەرێمدا، پێویستە هەرێمی کوردستان کۆمەڵێک چاکسازی بکات، کە بەکورتی دەیانخەینە ڕوو، وەک:\nئا- پێویستە پێش هەموو شتێک ئیدارەی هەرێم، دووبارە سیاسەتی ناوخۆیی و دەرەکیی خۆی ڕێک بخاتەوە و زۆر بەوردی دۆخی سیاسی و ئابووری و کۆمەڵایەتی و ئاسایشیی ئێستای هەرێم دیاری بکات و دەستنیشانی ئەو ئامانجانە بکات کەوا هێنانەدییان، بەو پێیەی کە دەبینرێت، پێویستە،هەروەها چارەسەرکردنى ناکۆکییەکانی نێوان لایەنە سیاسییەکان لەسەر بنەمای گفتوگۆ و مومارەسەی دیموکراسیی ڕاستەقینە و، پێشگرتن لە گەندەڵی بە هەموو جۆرەکانییەوە و، مامەڵەکردن لەگەڵ سامانە دارایییەکان بە شێوازێکى عەقڵانی و شەفاف و، پێداچوونەوە بە دیاردەی نەهێشتنی بێکاری لە ڕێگه‌ی ڕەخساندنى هەلی کار بۆ هەمووان بەبێ جیاوازی و، کەمکردنەوەی جیاوازییە چینایەتییەکان بەرامبەر ئەو دۆخە ناهەموارەى کە گەلی کورد پێیدا تێ دەپەڕێت..\nب- پشتبەستن بە سیاسەتێکى ئابووریی گونجاو بۆ هەمووان؛ بە مەبەستى بەرجەستەکردنی پڕەنسیپی دادپەرەوەریی ئابووری و کۆمەڵایەتی بە ئامانجی کەمکردنەوەی بەهەدەردانی ئاستى داهاتی ناوخۆ. بێ گومان جێبەجێکردنى ئەو چارەسەرییانەى کە بۆ دیاردەى ناسەقامگیرى لە هەرێمى کوردستاندا ئاماژەمان پێ کردن، بە ڕۆژ و شەوێک ناکرێن، بەڵکوو پێویستى بە دوو قۆناغە: یەکەمیان، پێویستە خێرا بێت؛ کە ئامانج لێی نەهێشتنی ئاسەوارە نەرێنییە ڕاستەوخۆکانی قەیرانەکەیە، بۆ ئەوەی بارودۆخەکە بە ڕووی هەموواندا نەتەقێتەوە، کە لە کاتى ئێستاماندا شەقامی کوردی دەهەژیێنێت. دووەمیان، پێویست دەکات لەسەرخۆ بێت و ماوەکەیشی درێژ بێت؛ بۆ ئەوەی بتوانین پێداچوونەوە بە ڕەگوڕیشاڵی ئەم قەیرانەدا بکەین.\nلەم وتارەماندا تیشکمان خستە سەر دیاردەى ناسەقامگیریى سیاسی لە ڕووى تیۆرییەوە، هەروەها ڕەهەندەکانى ئەم دیاردەیە لە هەرێمى کوردستاندا لە ڕووى پراکتیکییەوە. هەرچەندە لەوانەیە ڕەهەندى تریش بۆ ئەم دیاردەیە هەبن، بەڵام ئێمە هەوڵمان داوە باسی خاڵە سەرەکییەکان بکەین و لە کۆتاییى وتارەکەماندا چەند چارەسەرییەکمان بۆ ئەم دیاردەیە خستە ڕوو. هەرچەندە جێبەجێکردنى ئەم چارەسەرییانە لەسەر ئەرزى واقع، هەندێک جار زەحمەتە و کاتى زۆرى دەوێت، بەڵام گوتەیەکى چینى هەیە، دەڵێت: "هەر ڕێگه‌یەکت گرتە بەر، هەنگاو بە هەنگاو بۆى بڕۆ."


دووەم پاشایان 15 – Kurdi Sorani Standard (KSS) | Biblica\nدووەم پاشایان 15 – Kurdi Sorani Standard (KSS)\nدووەم پاشایان 15:1-38\n1لە ساڵی بیست و حەوتەمی پاشایەتی یارۆڤعامی پاشای ئیسرائیل، عەزەریای15:1 هەروەها بە ناوی (عوزیا)ش هاتووە. کوڕی ئەمەسیا بوو بە پاشای یەهودا. 2گەنجێکی شازدە ساڵان بوو کە بوو بە پاشا، پەنجا و دوو ساڵ لە ئۆرشەلیم پاشایەتی کرد. دایکیشی ناوی یەخۆلیاهو بوو، خەڵکی ئۆرشەلیم بوو. 3بە هەمان شێوەی ئەمەسیای باوکی ئەوەی لەبەرچاوی یەزدان ڕاست بوو کردی، 4تەنها ئەوە نەبێت نزرگەکانی سەر بەرزایی تێکنەدران و گەل هێشتا لەسەر بەرزاییەکان قوربانییان سەردەبڕی و بخووریان دەسووتاند.\n5یەزدان پاشای تووشی گەڕوگولی15:5 گەڕوگول: نەک تەنها گولی، بەڵام ئەم وشەیە بۆ چەند نەخۆشییەکی جیاوازی پێست بەکاردەهێنرا. کرد و هەتا ئەو ڕۆژەی مرد چاکنەبووەوە، ئیتر لە ماڵێکی جیاکراوە نیشتەجێ بوو، یۆتامی کوڕی پاشاش سەرپەرشتیاری کۆشکەکە بوو، فەرمانڕەوایەتی گەلی خاکەکەی دەکرد.\n6ڕووداوەکانی دیکەی پاشایەتی عەزەریا و هەموو ئەوەی کردی لە پەڕتووکی کاروباری ڕۆژانەی پاشاکانی یەهودا تۆمار کراون. 7عەزەریا لەگەڵ باوباپیرانی سەری نایەوە و لە نزیکی باوباپیرانی لە شاری داود ناشتیان. ئیتر یۆتامی کوڕی لەدوای خۆی بوو بە پاشا.\n8لە ساڵی سی و هەشتەمی پاشایەتی عەزەریای پاشای یەهودا، زەکەریای کوڕی یارۆڤعام شەش مانگ لە سامیرە پاشایەتی ئیسرائیلی کرد. 9لەبەرچاوی یەزدان خراپەکاری کرد هەروەک چۆن باوباپیرانی کردیان و لە گوناهەکانی یارۆڤعامی کوڕی نەڤات لای نەدا، کە بەهۆیەوە وای کردبوو ئیسرائیل گوناه بکات.\n10شەلومی کوڕی یاڤێش پیلانی لە دژی زەکەریا گێڕا، لەبەردەم گەل لێیدا و کوشتی، لە جێی ئەو بوو بە پاشا. 11ڕووداوەکانی دیکەی پاشایەتی زەکەریاش، لە پەڕتووکی کاروباری ڕۆژانەی پاشاکانی ئیسرائیل تۆمار کراون. 12ئیتر فەرمایشتەکەی یەزدان کە بە یێهوی فەرموو هاتە دی، کە فەرمووی: «هەتا چوارەمین نەوەت لەسەر تەختی ئیسرائیل دادەنیشێت.»\n13شەلومی کوڕی یاڤێش لە ساڵی سی و نۆیەمی عوزیای15:13 (عەزەریا)شی پێ دەگوترێت. پاشای یەهودا بوو بە پاشا و یەک مانگ لە سامیرە پاشایەتی کرد. 14ئینجا مەنەحێمی کوڕی گادئی لە تیرزەیەوە سەرکەوت و هاتە سامیرە، لە سامیرە لە شەلومی کوڕی یاڤێشی دا و کوشتی، لە جێی ئەو بوو بە پاشا.\n15ڕووداوەکانی دیکەی پاشایەتی شەلوم و ئەو پیلانەی کە گێڕای، لە پەڕتووکی کاروباری ڕۆژانەی پاشاکانی ئیسرائیل تۆمار کراون.\n16لەو کاتەدا مەنەحێم لە تیرزەیەوە هێرشی کردە سەر تیفسەح و دەوروبەری و هەموو ئەوەی تێیدا بوو، چونکە دەروازەی شارەکەیان بۆی نەکردەوە. تیفسەحی وێران کرد و سکی هەموو ژنە سکپڕەکانیشی هەڵدڕی.\n17لە ساڵی سی و نۆیەمی عەزەریای پاشای یەهودا، مەنەحێمی کوڕی گادئی دە ساڵ لە سامیرە پاشایەتی ئیسرائیلی کرد. 18لەبەرچاوی یەزدان خراپەکاری کرد، بە درێژایی ماوەی حوکمڕانییەکەی لە گوناهەکانی یارۆڤعامی کوڕی نەڤات لای نەدا، کە بەهۆیەوە وای کردبوو ئیسرائیل گوناه بکات.\n19پاشان پولی15:19 پول: واتە تگلەت پلەسەر. بڕوانە ئایەتی 29. پاشای ئاشور هاتە سەر خاکەکە و مەنەحێمیش هەزار تالنت15:19 هەزار تالنت: نزیکەی 34 تەن. زیوی دایە پول، هەتا پاڵپشتی بکات بۆ ئەوەی جڵەوی پاشایەتییەکەی بگرێتە دەست. 20مەنەحێم ئەم بڕە زیوەی بەسەر ئیسرائیلدا سەپاند، بەسەر هەموو بە توانا و دەوڵەمەندەکان، هەتا بدرێتە پاشای ئاشور، پەنجا شاقل زیو15:20 پەنجا شاقل زیو: نزیکەی 0,6 کیلۆگرام. لەسەر هەر پیاوێک، جا پاشای ئاشور گەڕایەوە و لەوێ لە خاکەکە نەمایەوە.\n21ڕووداوەکانی دیکەی پاشایەتی مەنەحێم و هەموو ئەوەی کردی لە پەڕتووکی کاروباری ڕۆژانەی پاشاکانی ئیسرائیل تۆمار کراون. 22مەنەحێم لەگەڵ باوباپیرانی سەری نایەوە، ئیتر پەقەحیای کوڕی لەدوای خۆی بوو بە پاشا.\n23لە ساڵی پەنجایەمی عەزەریای پاشای یەهودا، پەقەحیای کوڕی مەنەحێم بوو بە پاشا، دوو ساڵ لە سامیرە پاشایەتی ئیسرائیلی کرد. 24پەقەحیا لەبەرچاوی یەزدان خراپەکاری کرد و لە گوناهەکانی یارۆڤعامی کوڕی نەڤات لای نەدا، کە بەهۆیەوە وای کردبوو ئیسرائیل گوناه بکات. 25یەکێک لە ئەفسەرەکانی، بە ناوی پەقەحی کوڕی ڕەمەلیاهو، پیلانی لە دژی گێڕا. پەنجا پیاوی گلعادی لەگەڵ خۆی برد، لە سامیرە لەناو قەڵای کۆشکی پاشا پەقەحیای کوشت، هەروەها ئەرگۆڤ و ئەریەشی لەگەڵی کوشت. ئیتر پەقەح پەقەحیای کوشت و لە جێی ئەو بوو بە پاشا.\n26ڕووداوەکانی دیکەی پاشایەتی پەقەحیا و هەموو ئەوەی کردی، لە پەڕتووکی کاروباری ڕۆژانەی پاشاکانی ئیسرائیل تۆمار کراون.\n27لە ساڵی پەنجا و دووەمی عەزەریای پاشای یەهودا، پەقەحی کوڕی ڕەمەلیاهو بوو بە پاشا، بیست ساڵ لە سامیرە پاشایەتی ئیسرائیلی کرد. 28ئەویش لەبەرچاوی یەزدان خراپەکاری کرد و لە گوناهەکانی یارۆڤعامی کوڕی نەڤات لای نەدا، کە بەهۆیەوە وای کردبوو ئیسرائیل گوناه بکات.\n29لە سەردەمی پەقەحی پاشای ئیسرائیل، تگلەت پلەسەری پاشای ئاشور هات، عییۆن، ئابێلی بێت‌مەعکا، یانۆوەح، قەدەش، حاچۆر، گلعاد، جەلیل و هەموو خاکی نەفتالی داگیر کرد، خەڵکەکەی ڕاپێچی ئاشور کرد. 30ئینجا هۆشێیەعی کوڕی ئێلە پیلانی لە دژی پەقەحی کوڕی ڕەمەلیاهو گێڕا. هێرشی کردە سەری و کوشتی، لە ساڵی بیستەمینی یۆتامی کوڕی عوزیا لە جێی ئەو بوو بە پاشا.\n31ڕووداوەکانی دیکەی پاشایەتی پەقەح و هەموو ئەوەی کردی، لە پەڕتووکی کاروباری ڕۆژانەی پاشاکانی ئیسرائیل تۆمار کراون.\n32لە ساڵی دووەمی پەقەحی کوڕی ڕەمەلیاهوی پاشای ئیسرائیل، یۆتامی کوڕی عوزیا بوو بە پاشای یەهودا. 33کاتێک بوو بە پاشا گەنجێکی بیست و پێنج ساڵان بوو، شازدە ساڵیش لە ئۆرشەلیم پاشایەتی کرد، ناوی دایکیشی یەروشای کچی سادۆق بوو. 34بە هەمان شێوەی عوزیای باوکی ئەوەی لەبەرچاوی یەزدان ڕاست بوو کردی، 35تەنها ئەوە نەبێت نزرگەکانی سەر بەرزایی تێکنەدران، گەل هێشتا لەسەر بەرزاییەکان قوربانییان سەردەبڕی و بخووریان دەسووتاند. یۆتام بوو کە دەروازەی سەرەوەی پەرستگای یەزدانی بنیاد ناوە.\n36ڕووداوەکانی دیکەی پاشایەتی یۆتام و ئەوەی کردی لە پەڕتووکی کاروباری ڕۆژانەی پاشاکانی یەهودا تۆمار کراون. 37لەو ڕۆژانەدا یەزدان دەستی بە ناردنی ڕەچینی پاشای ئارام و پەقەحی کوڕی ڕەمەلیاهو کرد بۆ سەر یەهودا. 38ئیتر یۆتام لەگەڵ باوباپیرانی سەری نایەوە و لە شاری داودی باپیرە گەورەی لەگەڵ باوباپیرانی نێژرا، ئاحازی کوڕیشی لە جێی ئەو بوو بە پاشا.


خەو … پشکۆناکام – Dengekan\nbyPishko Nakam\tApril 6, 2020\tGeneral\n(( دەسەڵاتە خۆسەپێنەرەکان قاچی میللەت\nئەڵێن ئێمە نەبین تۆ ناتوانی بڕۆیت……….\nچارلی چاپلن ))\n…… ڕەنگە حکومەتێک معاش زیا نەکا وتەرفیعاتی خەڵک رابگرێ پێی بووترێت حکومەتێکی لا موبالە ، یان حکومەتێک جار و بار بەهۆی ئەوەی ئەکەوێتە جومعەوە معاش دوا بخا بە حکومەتێکی بێ بەرنامە وەسف بکرێ ، یاخود حکومەتێک لە مەسەلەی دەرماڵە کەمتەر خەم بێ بە حکومەتێکی نا عادیل وەسف بکرێ ، ئەی ئەگەر حکومەتێک یەک دانە ملیار دۆلار لە داهاتی نەوتی ووڵات و خەڵک بدزێ و بیخاتە سەر حسابێکی تایبەتی بانک لە دەرەوەی ووڵات بەچی ناوبەرین ؟ ئەبێ بگەڕێین بۆ سیفەتێکی نێگەتیڤی شایەستە بە شا ن وباڵی ئەو حکومەتە، رەنگە وەسف کردنی بە حکومەتی کوردی باشترین وەسفی سەلبیانە بۆی ، بە مەرجێک ئەو کەسەی ئەو دزییەی لە قوتی خەڵک کردوە هیچ سیفەتێکی حیزبی و حکومی نیە و تەنیا ئەندامی بنەماڵەی خاوەن دەسەڵاتی هەرێمە! ئەمەش ئەو راستیە دووبارە ئەکاتەوە کە بە هەزاران جار ووتراوە کە ” بنەماڵە لەسەروو میللەت و خاک و حیزبەوەن،،” ئەو پارە زۆرە لە کاتێکا خەشنۆش کراوە کە خەڵک لەوپەڕی نەهامەتی و قوڕبەسەری بژیویا بوون ئەویش هەر بەهۆی سیاسەتی فاشیلانەی بنەماڵە لە بە ناو ” سیاسەتی ئابوری سەربەخۆ” وە بوو کە ئەبوایە بە فەشەلی سەربەخۆ ناو بنرایە ، ئەو کات کەس بۆی نەبوو فزە بکا گویا بەغا پارەی نەئەنارد بەناو حکومەتی هەرێمیش پیاوانە نەوتی خۆی ناردوە بەڵام نەک بۆ بەغا بەڵکو بۆ تورکیا !! هەر لەو کاتەیا بۆ بەتاڵان بردنی نەوتەکە وەک مەزاخانە هەڕاج کردنی بە نرخێکی هەرزان، موزەفەر بەهارات ، ببورن موزەفەر پاکستانیەک هاوکاری ئەو فرۆشتنەی ئەکژد ، جگە لەهەقی دەڵاڵییەکەی کە تەنیا 250/هەزار دۆلار بوە ، لە وەزارەتە وەهمییەکەی سەرچاوە سروشتییەکان مانگی یەک ملیۆن دەلار واتا یەک و شەش سفر معاشی بوە ، کاتێک وەزعەکە زۆر بەرەو خراپی ئەڕۆشت معاشی ئەو بێ بەختە کرا بە روبعە ملیۆنۆک دۆلار ( نازانم چۆن پێی ژیاوە !) …..\nئێستاش لە کاتێکا خەڵک بە ناچاری ماڵەوەن ، و کاسبکارانیش بە بێ هیچ داهاتێک ئەبێ شەو بخەنە سەر ڕۆژ ، لە بوونی بەڵای کورونا بە ناو حکومەتی هەرێم دیسان گەڕاوەتەوە بۆ قەوانە دژە خەڵکە کۆنەکە کە مووچە بە نزیکەی دوومانگ جارێ ئەبێت ، بەریتانیا کە نزیکەی 65/ملیۆن کەسی تیا ئەژی و ئەو نەوتەی هەرێمیشی نیە هەرچی مووچەخۆرە تا لە ماڵەوە بێ لەسەدا هەشتای معاشەکەی ئەخرێتە سەر ئەکاونتەکەی سەبارەت بە کاسبار و ئەوانەی بسنزی بچوکیان هەیە دەهەزار پاوەن لەدەوڵەت وەرئەگرن بۆ ئەو ماوەیەی لەماڵەوە ئەبن وەک سەرتایەکی هاوکاری بژێوییان ، جا ئێوە بیهێنە بەرچاوی خۆتان گەر هەرێم نەک بەقەد بەریتانیا بوایە ، گەر دە ملیۆن کەسێک بوایە ئەم بەناو حکومەتە چی لەو خەڵکە لێقەوماوە ئەکرد،،واو بە حاڵی میللەەت…\nكورونا بەڵایەکە و یەخەی ئەو عالەمەی گرتوە ، بەڵایەک کە زوو یا درەنگ هەر لەناو ئەچێ ، ئەو بەڵایەی پێش کورونا و دوای کیرونا یەخەی ئەو خەڵکە بەر نایا ئەو دەسەڵاتە خۆسەپێنەرەی هەولێرە کە بەناوی حکومەتی کوردی و چەپڵە و هەلهەلەی حیزب و گروپە کانی تر میللەت وەک پاشكۆیەک و داهاتەکەشی وەک سفرەیەکی بەلاش تێی کەوتوە و ئەوەی حسابی بۆ نەکا میللەت و چونیەتی ژیان بارە ئابووریەکەیەتی ، ئەم دەسەڵاتە هەرچیەک هەیە بۆ مانەوەی خۆی ئەیکات بێ سڵکردنەوە ، ناهەقیشیان نیە لە کەرچەوە بۆ بازرگانی نەوت ، ئەم بەڵایە وا دای نەکوتیوە لاچێ ، ئەوەی ئەتوانێ جێی پێ لێژکا و بیخاتە مەترسی کەوتنەوە تەنها خەڵکە ، زۆر چاوەڕوانیش ساردبونەوەی بە دوایە ، وەک ئەووترێت گەشتۆتە سەر لووتی خەڵک ، گەر کەسێکیش پێی وایە ئەم دەسەڵاتە خۆی و ئارەزومەندانە بە جێمان ئەهێڵێ ، ئەوە خەوە……\nPrevious ژەهر دەبارێ … مەولود ئیبراهیم حەسەن\nNext دیوی دووەمی کرۆنا … نوسینی: دانا محمد عبدوڵا


#kalar hashtag on Instagram - stories, photos and videos\nPosts tagged on #kalar\nچەند کەس وەک من دڵی توندە؟ followe (@_dina.official_ ) ... #slemani #hawler #kurdistani #kurd #erbil #halabja #kirkuk #kurdistan #koya #kalar #bana #kurdishgirls #mariwan #nrt #کاپتن_جۆن #سۆما_ٲحمد #yariganet #kurdistan24 #سلێمانی #هەولێر #هەڵەبجە #کەرکوک #مەریوان #ga3da #gorani #goranikurdi #belogo #kch #kurdm #halabje ...\nهه‌ر له‌بیرمه ئه‌و كاته‌ی په‌یمانت له‌گه‌ڵ به‌ستم 🙂💛 . .... ٥كۆمێنت بكه‌و ئینستاكه‌ی خۆم فۆڵۆبكه‌و له‌وێ داوای لینك بكه .... . فۆڵۆی ئه‌دمین بكه‌ن @shaday_shex_karim #slimani #awat #awatbokani #ozhin #ozhin_nawzadd #ozhen_nawzad #ozhyn_nawzad #awatpage #kurdstan #kurdistan #kurde #karkuk #kasakam #kurdsh #gorani #ga3da #xanaqin #dhok #zaxo #kurdi #karkuk 💚 #hawler #awat_bokani #awatakam #ozhinnawzad #سۆما_ٲحمد#slemani #kalar #bokani #barzani ...\nله گه ل هاورييان له مه عه د جه ويكي خؤش به لأم خؤم نه مده زاني هه لبه رم 😂😂😂😂. . #gzoka #كوردستان #شيتولي . . 😍😍#gorani #gorani_kurdi_arabi_turky_beani #gorani_farsi #music #kurdmusic #kurshuni #iran #lovequotes #zaxo #hawkeye #slime #slemania #koya #kurd_music #kurdistan #kurd #hawler #kalar #slemani #akre #z #zaxo #pubg #k #slemani #productdesign #كوردستان #شيتولي #gzoka ...\nھەر پرسیارێکتان ھەیە بیکەن☺🙋 ـ ـ #هاوریکانت_تاگ_بکە_تا_بێبەش_نەبن_لە_بینینی_پوستەکانمان#هەولیر #ئاوات #kurdm #kurdish #سۆما_ٲحمد#gorani #ga3da #kurdish #kalar #kurdistan #karkuk pkoya#slemani #soran #ranya #suli #chambange ا #diwan #karkuk #dyakoo #chamchamal #_agha_ #barzani #kapl . سەیری پۆستەکەی پێش ئەمە بکە😻🥀 ...\nلەگەڵ برا نازداراکەم قوربانی followe @_dina.official_ #slemani #hawler #kurdistani #kurd #erbil #halabja #duhok #kurdistan #کۆیە #kalar #kurdishgirls #zanko #nrt #کاپتن_جۆن #سۆما_ٲحمد #yariganet #slemany #سلێمانی #هەولێر #هەڵەبجە #کەرکوک #مەریوان #ga3da #مەولەوی #goranikurdi #belogo #kch #kurdm #zaxo 🌟＿＿＿＿＿＿＿＿＿ (✨ 🎶🌟@_dina.official_ ) ...\nبە توندی ئیدانەی ئەو کارە نامرۆڤانەیە دەکەم .. ______ followe me @_dina.official_ ........... ... followe (@_dina.official_ ) _____ ____ ___ __ _ #slemani #hawler #kurdistani #kurd #erbil #halabja #duhok #kurdistan #کۆیە #kalar #dhok #zanko #nrt #کاپتن_جۆن #سۆما_ٲحمد #yariganet #slemany #سلێمانی #هەولێر #هەڵەبجە #shaqlawa #مەریوان #rojava #akre #goranikurdi #ranya #kch #kurdm #zaxo ＿＿＿＿＿＿＿＿＿ (@_dina.official_ ) ______________________ ...\nدور بون کێشە نیە ئەگەر دوو دڵ بە وەفا بن بۆ یەکتری! ----_____------___ followe (@_dina.official_ ) #slemani #hawler #kurdistani #kurd #erbil #halabja #duhok #kurdistan #کۆیە #kalar #kurdishgirls #zanko #nrt #کاپتن_جۆن #سۆما_ٲحمد #yariganet #slemany #سلێمانی #هەولێر #هەڵەبجە #کەرکوک #مەریوان #ga3da #مەولەوی #goranikurdi #belogo #kch #kurdm #zaxo 🌟＿＿＿＿＿＿＿＿＿😍 (✨ 🎶🌟@_dina.official_ ) ...\nکە بێزاری بێ ♥ لینک لە بیۆ ھەیە @barzan_music_official 🖤 • • • #kurdistai #kurd #kurdistan #slemani #slimany #slimane #hawlir #hawler #kirkuk #karkuk #kalar #halabja #ranya #zaxo #dahok #koya #shaqlawa #dukan #mabo #baran #dhok #karwan #awat #belogo ...\nسوێند به‌و دڵه ناشاده خۆشمده‌وێیی بێ ڕاده 😄💚 . .... ٥كۆمێنت بكه‌و ئینستاكه‌ی خۆم فۆڵۆبكه‌و له‌وێ داوای لینك بكه .... . فۆڵۆی ئه‌دمین بكه‌ن @shaday_shex_karim #slimani #awat #awatbokani #ozhin #ozhin_nawzadd #ozhen_nawzad #ozhyn_nawzad #awatpage #kurdstan #kurdistan #kurde #karkuk #kasakam #kurdsh #gorani #ga3da #xanaqin #dhok #zaxo #kurdi #karkuk 💚 #hawler #awat_bokani #awatakam #ozhinnawzad #سۆما_ٲحمد#slemani #kalar #bokani #barzani ...\n@shahram__bokani 😅 ❤ تكايه فولومان بكه ن 😘 😘 😘 لايك كومينتيش له بيرمه كه ن 😘 😘 😘 😘 💚💚💚💚💚🌷🌷توخوا زۆرت دەکەم بیر 😥🌷@awatpage 🌷🌷 #karkuk #kurd #kurdistan #kurdm #kurdish #karkuk #kalar #slemani #hawler #hawlerakam #hawler ❤ #halabja #zaxo #chamchamal #iraq #iran #awatbokani #karwanxabati #سليماني #كركوك #هةولير #belogo #ｂｅｌｏｇｏ #belogo 🙂💔 #belogo 😻❤ ...\nتەواوی گۆرانیەکە لە کەنالەکەمان داناوە لینک لە bio دانراوە سەردانی کەنالەکەمان بکە . . #هةولیر #سلیماني #کةركوك #سوران #ئاکرئ #hawler #duhok #kurdistan #karkuk #kalar #slemani #kurdm #kurdmusic #hawler #zaxo #fitnessmotivation #slemani #iraq #awat_bokani #awatbokani #hawlir #slimanyakam ❤ @goranitaza ...\nبینەری پۆستی داهاتو بن👐🙌 ــــــــــــــــــ . . #کوردی #kurd #slemany . #kapl #kurdi #kurdish #kurd #kurdistan #kurdishgirl #kurdm #hawler #hawlir #هەولێر #slemany #slemane #slemani #سلێمانی #ranya #karkuk #koya #kalar #کورد #کوردی #کوردستان #halabja #karwanxabati #ashq #belogo ...\nحالي جاو حيزةكان ههههه ملي خؤي تيكدا 🤣🤣🤣🤣 @eshqy_yar . . 👇🏻👇🏻 . @eshqy_yar جوانترین پۆست لێرە ببینە•❤ 👇👇👇👇👇👇👇👇 Follow👉@eshqy_yar Follow👉@eshqy_yar Follow👉@eshqy_yar 🙋🙋 ✅✅✅✅✅✅✅✅ #style #kurd #kurdish #kurdistan #rudaw #kurd #navid #barzani #karkuk #kchana #turkey #bahar #iran #quran #islam #muslim #kapl #hawler #irbil #slemany #duhok #halabje #slemani #gn #gz #gm #ranya #kalar #shaqlawa #chamchamal ...\n😂😂داماوە ڕوحی چوو ، ، ئەم پەیجە تازەیە فۆڵۆ بکەن☟ @love.___.post @love.___.post ، ، ، ، ، #hawler #slemani #kurdistan #kurdish #kurdi #kurdstan #zaxo #chamchamal #kalar #kurd #kurdishgirl #duhok #karkuk #kurdm #kurdishboy #slemany #slemania #kurdela #duhoki #soran #akre #halabja ...\nBest kalar Search user & hashtag & place & TV result


ئاكۆ عەلی/ئەمریكا و ئێران قۆناغێكی دیكەی ململانێ لە ناوخاكی عێراقدا\nئەو كاتەی ترامپ بەبێ دیدار و ڕێككەوتن لەسەری ساڵی 2019دا هاتە ئەنبار و چاوی بە سەربازانی وڵاتەكەی كەوت و هیچ دیدارێكی فەرمی لەگەڵ بەرپرسانی عێراق و هەرێم ئەنجام نەدا، پەیامێكی گەیاند كە لێرەوە و بەبێ پرسی لایەنە عێراقییەكان لە حەوشەی ماڵەكەی خۆمدا ڕووبەڕووی ئێران دەبمەوە!\nكە وەزیری دەرەوەشی ناردە هەرێمی كوردستان جارێكی دیكە پەیامێكی ڕاگەیاند كە بۆی هەیە كورد لە سەنگەری مندان بۆ ململانێ لەگەڵ ئێران و پێویست بە لایەنە عێراقییەكان نابێت بۆ ئەو مەبەستە. دیارە تارانیش هەروا بە ئاسانی دەستبەرداری باخچەی پشتەوەی ماڵەكەی نابێت كە ناوی عێراق و سەدان باخەوانی عێراقی هەیە لەو باخچەیەدا.\nئەو پێشهاتانە وایكرد ڕەوتی ململانێیەكە زیاتر بێت، ئەمریكا سوپاكەی لە ڕۆژئاوای كوردستان بەرەو عێراق دەكشێنێتەوە و گرووپە جیاجیاكانی عێراقیش پەنا بۆ هەڵوەشانەوەی ڕێككەوتنیان دەبەن لەگەڵ ئەمریكا. تازەترین پێشهاتیش هەردوو بەرەكەی شیعەی عێراق وادەردەكەوێت كە كۆدەنگن لەسەر هەڵوێستیان بەرانبەر بە بوونی ئەمریكا لەعێراق، بەتایبەتی دەگوترێت دوای سەردانەكەی "موقتەدا سەدر" بۆ لوبنان و دیداری لەگەڵ بەرپرسانی حزبوڵَای لوبنانی هەڵوێستەكانی دیارتر و ڕاشكاوەترە لەبەرانبەر بوونی سوپای ئەمریكا لە عێراق.\nلەوبارەیەوە "سەباح ساعدی" یەكێك لە دیارترین نوێنەر و لایەنگری موقتەدا سەدر لە كۆتایی هەفتەی ڕابردوو ڕای گەیاند كە "ڕەشنووسی یاسای هەڵوەشانەوەی ڕێككەوتنی ئەمنی و هەڵوەشانەوەی بەشی سێیەمی چوارچێوەی ڕێككەوتنی ستراتیجی نێوان عێراق و ئەمریكایان، پێشكەشی پەرلەمان كردووە". هەروەها ناوبراو ڕای گەیاندووە كە "ناوەڕۆكی ڕەشنووسی ئەو یاسایە بریتییە لە كۆتاییهێنان بەهەبوونی سوپای ئەمریكا لە عێراق و ڕێگریكردن لە هەبوونی بنكەی سەربازی ئەمریكایی لە عێراق و تەنانەت كۆتایهێنان بە هەبوونی ڕاهێنەر و ڕاوێژكارە سەربازییە ئەمریكایی و بیانییەكان لەسەر خاكی عێراق لە ماوەی یەك ساڵدا". هەر بە پێی ئەو پڕۆژە یاسایە ئەگەر حكوومەت پێویستی بە ڕاهێنەر و ڕاوێژكاری سەربازی بوو ئەوە دەبێت بە زۆرینەی ڕەها ئەو بڕیارە وەربگرێت. پێشكەشكردنی ئەو ڕەشنووسی یاسایەش سەرۆكایەتی پەرلەمان دەخاتە بەردەم بەرپرسیارێتی و دەبێت ڕەشنووسەكە پێشكەشی لێژنەكانی بەرگری و یاسایی و پەیوەندییەكانی دەرەوە بكات لە پەرلەمان بۆ ئەوەی ڕێكارە یاساییەكانی دەست پێبكات.\nشایەنی باسە نەك هەر لایەنگرانی لیستی سائیرون لە پەرلەمان، بەڵكو هەموو لیستە شیعییەكانی دیكەی فەتح و قانوون و ئەوانی دیكە كۆكن لەسەر دەرچوونی ئەو یاسایە. ئەوەتا پەرلەمانتار عەمار تەعمە لە لێژنەی ئاسایش و بەرگری پەرلەمانی عێراقی دەڵێت: "زۆرینەی پەرلەمانتاران كۆكن لەسەر یاسای نەهێشتنی تەواوی هێزە بیانییەكان لەسەر خاكی عێراق و تەنانەت هێزە عێراقییەكان توانای تەواویان هەیە بۆ ڕووبەڕووبوونەوەی ئەگەرەكان و پاراستنی خاكی عێراق لە تیرۆر و تیرۆریستان". هەروەها پەرلەمانتاری ناوبراو ڕای گەیاندووە كە لێژنەكەیان داوای ڕوونكردنەوەی كردووە لەبارەی پاشەكشەپێكردنی هێزە ئەمریكاییەكان لەسوریاوە بۆ عێراق و ئەو ماوەیەی تیایدا دەمێننەوە. ئەوەشی خستۆتە ڕوو كە ئەوان بە هەموو شێوەیەك دژ بە مانەوەی ئەو هێزانەن لەعێراق و نابێت سەربازگەی خۆیان هەبێت، تەنانەت لەو ماوە كورتەی كە بۆی هەیە لە عێراق بن دەبێت لەنێو سەربازگەكانی سوپای عێراق و لەژێر چاودێری سەربازە عێراقییەكاندابن". هەروەها بەپێچەوانەی ئەمریكاوە عێراق پێی وایە بەهیچ شێوەیەك ڕێگانادات خاكی وڵاتەكەی بۆ هێرش و پەلاماری سەر وڵاتانی دراوسێ بەكاربهێنرێت.\nلەلایەن خۆشیەوە هادی عامری و بەشێك لە سەركردایەتی گرووپەكانی حەشدی شەعبی بەئاشكرا ڕایان گەیاندووە لە هەر شەڕێكدا كە لە نێوان ئێران و ئەمریكا ڕووبدات ئەوان لەپاڵ ئێران دەبن و دژ بە هێزە ئەمریكاییەكان شەڕ دەكەن. ئەوەش بۆ خۆی مەترسییەكی گەورەیە بۆ ئەمریكا كە ئەزموونی یەمەن دووبارە بێتەوە، بەڵام دووبارە بوونەوەی ئەزموونی یەمەن لە عێراق پێویستی بە دووبارەبوونەوەی ئەزموونی هاوپەیمانییەكی سونەیە لەناوچەكە. یەكێك لە ئەگەرەكان ئەوەیە كە ئەگەر توركیا لەگەڵ ئەمریكا لەسەر سوریا ڕێكبكەوێت دەبێت دەوری سعودیە نەبینێت بۆ ئەمریكا لەیەمەن؟!


براوەکانی نۆبلی ئەدەبیاتی ٢٠١٩ ناسێندران - Mehr News Agency\n10 kewçêrê 2019 - 19:23\nبراوەکانی نۆبلی ئەدەبیاتی ٢٠١٩ ناسێندران\nئاکادیمیای نۆبلی ئەدەبیات پیتەر هاندکەی نەمسایی و ئۆڵگا توکارچۆکی پۆڵاندایی وەک براوانی ئەو خەڵاتە بۆ ساڵەکانی ٢٠١٨ و ٢٠١٩ ناساند.\nبە راپۆرتی ئاژانسی هەواڵی مێهر، ئاکادیمیای نۆبل لە سوید ئەوڕۆ (پێنج‌شەممە ١٠ی ئاکتەوبر) لە ڕاگەیێندراویکدا ناوی پیتەر هاندکەی نەمسایی و ئۆڵگا توکارچۆکی پۆڵاندایی وەک براوانی ئەو خەڵاتە بۆ ساڵەکانی ٢٠١٨ و ٢٠١٩ ناساند.\nلەو ڕاگەیێندراوەدا هۆکاری هەڵبژاردرانی ئەو دوو کەسە بەم شێوەیە باس کراوە: "ئۆڵگا توکارچۆک فانتازیایەکی ڕیوایی بە تامەزرۆیی ئێنسکلۆپێدیایی وەک دەرکەوتەیەک لە تێپەڕاندنی سنوورەکانی ژیانی بەرهەم هێناوە" و هاوکات "پیتەر هاندکە بە لێزانینێکی زمانی، پەراوێز و تایبەتمەندییەکانی ئەزموونی مرۆیی هەڵکۆڵیوە".\nشایانی باسە، خەڵاتی نۆبلی ٢٠١٨ بە هۆی دەنگدانەوەی تۆمەتی سێکسیی "ژان کلۆد ئارنالت"ی هاوسەری "کاترین فرۆستنسۆن" لە ئەندامانی ئاکادیمیای نۆبل و پاشان دەست لە کارکێشانەوەی هەندێک لە ئەندامان بۆ ئەو شوورەییە و لەوان "سارا دنیووس"ی سەرۆکی ئاکادیمی، بۆ یەکەم جار و دوای ٧٠ ساڵ ئاراستەی کەس نەکرا. هەر بۆیە خەڵاتی ئەوساڵ هەر دوو ساڵی ٢٠١٨ و ٢٠١٩ لە خۆ دەگرێت.


سیناریۆی وەڵامدانەوەی ئێران بۆ لەشكركێشییەكانی ئەمریكا لەناوچەكە\n11/05/2019 1162 جار خوێندراوه‌ته‌وه\nلەماوەی كەمتر لە هەفتەیەكدا ئەمریكا هێزێكی زۆری سەربازی لە كەشتی فرۆكەهەڵگرو فرۆكەی مووشەكهاوێژی ڕەوانەی ناوچەی رۆژهەڵاتی ناوەراست كرد ، ئەوەش بەئامانجی ئامادەكاری بەرپەرچدانەوەی هەر هێرشێكی ئێرانی بۆسەر بەرژەوەندییەكانی ئەمەریكا یان هاوپەیمانەكانی ئەمەریكا لە ناوچەكە.\nلەماوەی چەند رۆژی رابردوودا بەرپرسانی باڵای ئەمەریكا یەك لەدوای یەك لێدوان دەدەن لەسەر بوونی زانیاری هەواڵگری بەوەی كە ئێران نیازی ئەوەی هەیە لەڕێگای بریكارەكانییەوە لەو گرووپ و هێزانەی سەر بە تارانن ، ئاسایش و سەقامگیری ناوچەكە بشێوێنێت .\nرۆژی پێنج شەممە فەرماندەی سەرپەرشت بەسەر هێزی دەریایی ئەمەریكا لە رۆژهەڵاتی ناوەراست وتی: "زانیارییە هەواڵگرییەكان ئاماژە بە بوونی هەڕەشە لەلایەن ئیرانەوە دەكەن ، بەڵام ئەم هەڕەشانە ڕێگر نابن لەوەی لەكاتی پێویستدا كەشتی فرۆكەهەڵگر بە گەرووی هورمزدا ڕەوانە بكەین ".\nرۆژی هەینیش وەزارەتی بەرگری ئەمەریكا رایگەیاند، كەشتییەكی هێرشبەری (وشكانی-ئاوی) و سەكۆیەكی گەرۆكی مووشەكی پاتریۆتی رەوانەی ناوچەی رۆژهەڵاتی ناوەراست كردووە ، ئەوەش بەئامانجی بەهێزكردنی تواناكانی تیمی كەشتی فرۆكەهەڵگری ئەبراهام لینكۆڵن.\nوڵاتە یەكگرتووەكان هۆشداریداوە لەوەی ئێران كەشتییە بازرگانییەكان ئەمەریكییەكان بەئامانج دەگرێت ، وەك پاپۆڕەكانی گواستنەوەی نەوت لەكاتی تێپەڕبوونیان بە ڕێرەوە ئاوەییەكانی ناوچەی رۆژهەڵاتی ناوەراست،\nئیدارەی ئەمەریكی لەیاداشتێكدا، كە لەرۆژی پێنجشەممە بڵاویكردووەتەوە دەڵێت: لەسەرەتای مانگی مایسەوە ئەگەری ئەوەی ئێران یان بریكارەكانی ئێران هەندێ ڕێوشوێن دژی بەرژەوەندی ئەمەریكییەكان بگرنە بەر زیادی كردووە " ، كە بەپێی ئاژانسی رۆیتەرز ئەو بەرژەوەندییانە ژێرخانی ئابووری بەرهەمهێنانی نەوت دەگرنەوە .\nبۆیە ئیدارەی ئەمەریكی داوای لە ئەو كەشتییە بازرگانیانە كردووە كە ئاڵای ئەمەریكا بەرز دەكەنەوە ، بەردەوام لەگەڵ كەشتیگەلی پێنجەمی ئەمەریكا لەپەیوەندیدا بن ، كە بەرپرسە لە پاراستنی كەشتییە بازرگانییەكان لە رۆژهەڵاتی ناوەراست .\nهەروەها رۆژی پینجشەممە دۆناڵد ترامپ لەلێدوانێكیدا بە رۆژنامەنووسانی راگەیاند، ڕووبەرووبوونەوەی سەربازی لەگەڵ ئێران بەدوور نازانین ، داواشی لە ڕژێمی ئەو وڵاتە كرد كە بێنە سەر مێزی گفتوگۆ بۆ دانوستان لەسەر ڕێكەوتنێكی نوێ لەبواری ناوەكی.\nهەرچی ئێرانە لە وەڵامدانەوەی ئەو لێدوانەی ترامپ زۆر دوانەكەوت، بەجۆرێك یاریدەدەری سوپای پاسداران وتی: تاران لەگەڵ واشنتۆن گفتوگۆ ناكات، هەروەك وتیشی: واشنتۆن بوێری ئەوەی تێدا نییە پەلامارمان بدات.\nئیران بەردەوامە لە توندكردنی زمانی لێدوانەكانی دژ بە وڵاتە یەكگرتووەكان، كە داوا دەكات تاران بێتە سەر مێزی گفتوگۆ ، بەوئامانجەی ڕێكەوتنێكی نوێ لەبواری ناوەكی لەگەڵ ئەو وڵاتە واژۆ بكەن .


سەرۆکی پەرلەمان پیلانێکی پووچەڵکراوە ئاشکرا دەکات\nئه‌م بابه‌ته 15411 جار خوێنراوه‌ته‌وه\nسەرۆکی پەرلەمانی کوردستان ئاماژە بۆئەوەدەکات جێگری سەرۆکی لیژنەی یاسایی پەرلەمانی کوردستان، لە سازکردنی کۆڕێک لە شاری شەقلاوە تەواو دەبێت، لە هەوڵێکی گوماناویدا، هەوڵی هێرشکردنە سەری دەدرێت\nبەداخەوە ئەمڕۆ پاش ئەوەی د. بەهار مەحمود جێگری سەرۆکی لیژنەی یاسایی پەرلەمانی کوردستان، لە سازکردنی کۆڕێک لە شاری شەقلاوە تەواو دەبێت، لە هەوڵێکی گوماناویدا، هەوڵی هێرشکردنە سەری دەدرێت. ئەم روداوە نا شارستانیه پاش ئەوە دێت کە ئەمڕۆ لە سلێمانیش هەوڵی فڕاندنی پەرلەمانتار فەرهاد سەنگاویی درا.\nئێمە لە سەرۆکایەتی پەرلەمانی كوردستان بەتوندی ئەم ده‌ستدرێژییانه بۆ سه‌ر په‌رلەمانتاری ناوبراو ئیدانە دەکەین و، بە هەولێکی دەزانین بۆ شکاندنی شکۆی پەرلەمانتاران كه نوێنەرایه‌تیی گەلی كوردستان ده‌كه‌ن پاش ئه‌وه‌ی كه بۆ ماوه‌ی نزیكه‌ی دو ساڵیشه به شێوه‌یه‌كی نادیموكراسی په‌رله‌مانی كوردستان په‌كخراوه.\nله كاتێكدا داوا ده‌كه‌ین ده‌زگا ئه‌منیه په‌یوه‌ندیداره‌كان لێكۆلینه‌وه له ڕوداوه‌كه بكه‌ن و تاوانباران روبه‌ڕوی یاسا بكه‌نه‌وه، لیژنەی ناوخۆ و ئاسایش و ئه‌نجومه‌نه خۆجێییه‌كانی پەرلەمانیش رادەسپێرین، چاودێریی ڕه‌وتی لێكۆڵینه‌وه له روداوەکە بکه‌ن و، بۆ ڕای گشتیی ڕابگەیەنن.


بنیادنانەوەی موسڵ لە میانی پەتای ڤایرۆسی كۆرۆنا | بەرنامەی نەتەوە یەکگرتووەکان بۆ پەرەپێدان لە عێراق\nبنیادنانەوەی موسڵ لە میانی پەتای ڤایرۆسی كۆرۆنا\nوێنە: کلێر تۆماس\_ بەرنامەی نەتەوە یەكگرتووەكان بۆ پەرەپێدان لە عێراق\nکەس نەیدەزانی ساڵی 2020 چی پێدەبێت بۆمان، بە تایبەتی دووچاربوون بە پەتایەکی تەندروستیی جیهانی بێوێنە. ئەم پەتایە بۆ موسڵ، بە تایبەتی کە هێشتا کاریگەریەکانی چوار ساڵی حوکمڕانێتی داعشی پێوە دیارە، بووە قەیرانێکی تر بۆ قەیرانە کەڵەکەبووەکانی سەر سەقامگیربوونی شارەکە. بەرنامەی نەتەوە یەكگرتووەكان بۆ پەرەپێدان لەڕیی دامەزراوەی کۆمەککردن بۆ سەقامگیرکردن لە موسڵدا چالاکبووە پێش ئازادکردنیشی، کاری دەکرد بۆ گێڕاندنەوەی ژێرخان و خزمەتگوزاریە گرنگەکان و دابینکردنی دەرفەتی کاری ماوە کورد و بنیادنانی پێکەوە ژیان لەنێو کۆمەڵگە پەرتبووەکانیدا.\nبۆ کەمکردنەوەی مەترسیی و زامنکردنی سەلامەتی و تەندروستی کارمەندان و کۆمەڵگەکان، بەرنامەی نەتەوە یەكگرتووەكان بۆ پەرەپێدان بە شێوەیەکی کاتی کارە مەیدانیەکانی ڕاگرت لە ناوەراستی مانگی ئازاردا، بۆ پابەندبوون بە قەدەغەی هاتوچۆ و سنوردارکردنی جوڵەوە کە دانرابوو لەلایەن حکومەتی عێراقی و ڕاوێژی تەندروستیی ڕێکخراوی تەندروستی جیهانیەوە.\nئەمڕۆ، کاری گرنگ بۆ بنیادنانەوەی دووهەم شاری عێراق دەستی پێکردەوە، بە پابەندبوونێکی توند بە ڕێکاریەکانی خۆپارێزیەوە وەکو کەلوپەلی پاراستنی کەسی و دورەپەرێزی کۆمەڵایەتی. بەهۆی قەبارە و کاریگەریی پرۆژەکانی بەرنامەی نەتەوە یەكگرتووەكان بۆ پەرەپێدان یەوە لە موسڵدا، پێویستبوون بە بەردەوامبونی کارە گرنگەکان نەدەکرا زیاتر بوەستێنرێت.\nزانکۆی موسڵ: کتێبخانەی ناوەندیی و هۆڵی زانکۆ.\nهۆلی شانۆی زانکۆ کە گەورەترین هۆلی ناو زانکۆی موسڵە بە خراپی سوتابوو بەهۆی ئازادکردنی موسڵەوە. ئێستا کارەکان لەبەرەو پێشچووندان چونکە بیست و پێنج کرێکار گەڕاونەتەوە بۆ سەر کار بە پابەندبوون بە دورەپەرێزی کۆمەڵایەتی و پۆشینی ماسك و دەست کێش و پشکنینی بەردەوامی پلەی گەرمییان.\nتالیب، تەمەنی 42 ساڵە و کرێکارە لە هۆڵی شانۆ، دەڵێت:"هەست بە سەلامەتی دەکەین کە گەڕاوینەتەوە سەرکار بەهۆی ڕێکاریەکانی تەندروستیەوە وەکو پۆشینی دەست کێش و ماسك و دورەپەرێزی کۆمەڵایەتی. ڕاگرتنی کار بۆ ماوەی سێ مانگ بەهۆی پەتای ڤایرۆسی کۆرۆنا كە کاریگەریەکی سەختی هەبووە لەسەر خێزانەکانمان چونکە ئێمە کاری ڕۆژانە دەکەین بۆ پەیداکردنی پێویستیە بنەڕەتیەکانی خێزانەکانمان."\nکار کردن لە کتێبخانەی ناوەندیدا کە لەناو زانکۆی موسڵدا دامەزراوە و پایەی سەرەکیی لایەنی ئەکادیمیی زانکۆکەیە، بە تەواوەتی سوتابوو وە چەند موشەکێکی بەرکەوتبوو لە پرۆسە سەربازیەکانی دژ بە داعشدا. ئەمڕۆ دامەزراوەی کۆمەککردن بۆ سەقامگیرکردن دەستی کردۆتەوە بە کارەکانی شیاندنەوە و چل کرێکار گەڕاونەتەوە شوێنی کار. کرێکارەکان کار دەکەن بە پابەندبوون بە ڕێکاریەکانی خۆپارێزیی تەندروستی بۆ ڕووبەرووبوونەوەی ڤایرۆسی كۆرۆنا.\nلە هەردوو شوێنی کارەکە، کۆبونەوەی هەفتانە لەگەڵ تیمەکاندا ئەنجام دەدرێت بۆ زانیاری پێدانیان دەربارەی ڕێکاریەکانی تەندروستی و دڵنیابوونەوە لەوەی ئەم ڕێکاریانە کاری پێدەکرێت.\nنەخۆشخانەی ئیبن ئەلئەسیر\nوەکو تاکە نەخۆشخانەی منداڵان لە موسڵدا کە بە خەمڵاندن نزیکەی 500 هەزار بۆ 600 هەزار منداڵ هەیە لە پارێزگای نەینەوادا، زۆرینەی خێزانەکان پشت بەم دامەزراوە گرنگە دەبەستن بۆ گەشتن بە خزمەتگوزاریە تەندروستیەکان. بەرنامەی نەتەوە یەكگرتووەكان بۆ پەرەپێدان لەم دواییانەدا کاری شیاندنەوەی بۆ نەخۆشخانەی ئیبن ئەلئەثیر کردووە لە موسڵدا.\nبیست و پێنج کرێکار دەستیان کردەوە بە کار بە پابەندبوون بە ڕێکاریەکانی خۆپاراستن بۆ بۆ ڕووبەرووبوونەوەی ڤایرۆسی كۆرۆنا. ئەم نەخۆشخانەیە بە خراپی زیانی پێکەوتبوو لە کاتی ئازادکردنی شارەکەدا و دەبێتە هۆی خستنە سەرکاری 500 کارمەندی پزیشکی بۆ پڕکردنەوەی پێویستیەکانی نەخۆشەکان هەرکات نەخۆشخانەکە بە تەواوەتی خرایەوە کار.\nبینای خوێندنی ئافرەتانی زانکۆی موسڵ\nبەرنامەی نەتەوە یەكگرتووەكان بۆ پەرەپێدان ماندونەناسانە کار دەکات بۆ دڵنیابوون لەوەی هەموو ژنێك مافی یەکسانی گەشتن بە خوێندنی هەبێت. لە بینای خوێندنی ئافرەتانی زانکۆی موسڵدا، کاری شیاندنەوە لە ئارادایە. سی کرێکار گەڕاونەتەوە سەر کار بە پابەندبوون بە ڕێکاریەکانی خۆپاراستن وەکە پۆشینی ماسك و دەستکێش.\nسابت، تەمەنی 30 ساڵە و کرێکارە لە موسڵ، دەلێت " دەستمان کردەوە بە کار تەنها پاش ئەوەی ڕێنمایی پێدرا لەلایەن بەرنامەی نەتەوە یەكگرتووەكان بۆ پەرەپێدان یەوە کە ڕێز لە ڕێکاریە تەندروستیەکان بگرین."\nتا ئەمڕۆ بەرنامەی نەتەوە یەكگرتووەكان بۆ پەرەپێدان 760 پڕۆژەی سەقامگیرکردنی موسڵی ئەنجامداوە و سودی گەیاندوە بە زیاتر لە پێنج ملیۆن کەس. 73 پڕۆژەی تر لە ئارادایە.


شیعر ئاژاوەی رەسەنە\nداڕشتنەوەی: عەبدولموتەلیب عەبدوڵڵا\nلە بارەی كاریگەری شاعیران بەسەر بەرهەمەكانییەوە دەڵێ، من هەمیشە شاعیرە كلاسیكە چینییەكان و رۆمییەكان و رەمزییەكانی فڕەنسی و تازەگەرانی ئەمریكیی دەخوێنمەوە. لە شیعردا خۆی بە تا سەر ئێسقان واقیعی دەزانێت، دەڵێ سوریالییەت لە ئەمریكا هیچ مانایەك نابەخشێت، چونكە ئەمریكا هەمیشە پڕە لە سەركێش و لات و دێوانە و ئەوانەی بەردەوام لە شەقامەكان و بۆ خەڵكانێ قسان لە بارەی خۆیانەوە دەكەن...\nچارلیز سیمیك لە شیعرەكانیدا بایەخی زۆر بەو سەركێش و لات و پەراوێزخراوانە دەدات، لەو دیدەوە خۆی بە واقیعی دادەنێت، واقیعی لە جۆرێكی تایبەت كە لەگەڵ ژیانی ئەمریكییەكان دەگونجێ! بەڵام رەخنەگرانی ئەدەبی هەمیشە شیعری ئەو بە سوریالی دادەنێن...